DŽAFEROVIĆEV ŠAMAR VUČIĆU I DODIKU: "Otvarati pitanje Kosova i RS-a je suludo i pokušaj raspakiranja Dejtona…”\nPredsjedavajući bh. Predsjedništva zatražio je od Aleksandra Vučića da ne dopusti uvezivanje pitanja Kosova i BiH, u cilju dobrih odnosa ove dvije države.\nZašto SDA smatra da su izjave Aleksandra Vučića o prijateljskim odnosima dvije zemlje isključivo deklarativne, da Srbija nastavlja agresiju na BiH kako su nedavno podvukli u svom saopćenju. Predsjedavajući Predsjedništva BiH i potpredsjednik ove stranke Šefik Džaferović odgovara:\n“Bosna i Hercegovina želi dobre odnose sa susjedima, između ostalog i sa Republikom Srbijom. I to nije dovoljno izjaviti, to treba svakodnevno pokazivati svojim postupcima, piše N1.\nKada gospodin Dodik otvoreno prijeti secesijom u prisustvu gospodina Vučića onda bi dobronamjeran gest onog ko želi dobre odnose sa BiH i Bošnjacima, da to ospori. Mi vidimo samo šutnju i s pravom sumnjamo da su to dogovorene stvari u jednoj političkoj igri. Kada se stalno tolerišu Dodikove secesionističke izjave, kada se stalano toleriše napad na institucije BiH, kada se bh. entitet, Republika Srpka stavlja u strategiju sigurnosne i odbrambene politike Srbije, kada se štite presuđeni ratni zločinci koji su pobjegli u Srbiju iz BiH kad se montiraju optužnice za branioce BiH, to pokazuje da izjave gdina Vučića nisu onakve kakvim on želi da ih prikažu.”\n“Radi se o smišljenom pokušaju da ovo pitanje poveže uoči pregovora Kosova i Srbije u Vašingtonu. To je izuzetno opasno i vodi kompletan region u destabilizaciju”, upozorio je Džaferović.\nPrije dva dana objavili smo kako dokument o kojem će se razgovarati u Beogradu, baziran je na zaključima NSRS-a koji su potvrđeni i u februaru ove godine u kojima se traži odlazak stranih sudija iz Ustavnog suda BiH, navodi kršenje Dejtonskog sporazuma i Ustava BiH od sudaca i visokih predstavnika, insistira na izvornom Daytonu.\nPoziva se NSRS da pristupi donošenju novog Ustava RS, o kojem će se izjasniti i građani na referendumu, osporavaju Zakon o odbrani BiH, Zakon o indirektnom oporezivanju BiH, te Zakon o Visokom sudskom i tužilačkom savjetu BiH.\nRečenica koja se najviše prenosila sa sporne sjednice bila je ona Dodikova:\n“Goodbye BiH, welcome RSexit. RS i srpski narod, nema šanse u BiH”, poručio je tada s govornice Narodne skupštine Republike Srpske, član Predsjedništva BiH i lider SNSD, Milorad Dodik.\nIako je NSRS svojim zaključkom obavezala da se prekine donošenje bilo kakvih odluka u organima BiH dok se zaključci u cjelosti ne provedu, ovo je ubrzo prekršeno, i ostavljeno po strani.\nDokument bi trebao prema Dodiku pokazati dvostruke aršine međunarodne zajednice kada su u pitanju Kosovo i RS. Predsjednica RS-a bila je direktnija. Uoči pregovora u Wasingtonu ako se ukaže prilika u paketu zajedno Kosovo i RS.\n“Naš dokument ne tretira pitanje Kosova već pitanje RS-a. Posmatrajući sitaciju u kontekstu značajnog, strateški važnog prioritetnog nacionalnog pitanja, a u okviru takvog nacionalnog pitanja za Srbiju je svakako RS, a ne samo Kosovo. Ako postoje određena rješenja koja se gledaju u paketu, onda su ovo pitanja koja se trebaju gledati u paketu”, izjavila je Željka Cvijanović.\nNa brojne reakcije iz BiH Milorad Dodik je kazao kako je riječ o zaključcma koji su opće pozanati i nisu nista novo i da će o njima upozanti i SDA, ali i Zoran Milanović, predsjednik Republike Hrvatske, odnosno Dragana Čovića lidera HDZ BiH.\nS dokumentom Željko Komšić, Dodikov kolega u Predsjedništvu nije upoznat, no u pisanoj izjavi navodi:\n“Meni su, kao i većini građana BiH, i bez dokumenta jasna osnovna načela Dodikove separtističke politike. Ta politika ponovo traži sagovornika za podjelu države Bosne i Hercegovine, kao što vidimo u Republici Hrvatskoj i politikama koje u BiH nastoje da ožive zločinačku paratvorevinu, tzv. Herce- Bosnu. Nadam se da u Zagrebu Dodik i velikosrpska politika neće pronaći tog sagovornika.”\nReagovala je i opozicija u RS. U PDP-u su kazali kako je važno što Vučić “ističe punu privrženost Dejtonskom mirovnom sporazumu bez miješanja u naše unutrašnje stranačke i političke odnose u BiH”. Mirko Šarović lider SDS-a naglasio da iza svega stoji izborna godina i pokušaj da se sakriju ekonomski problemi:\n“Otvarati pitanje Kosova i RS je suludo i pokušaj raspakiranja Dejtona gdje RS ulazi u potpunu neizvjesnost. Ne znam zašto je to potrebno. Ne vjerujem da bi to Vučić i prihvatio. Dugo će i pitanje Kosova biti na stolu i neće se uskoro riješiti skorim razgovorima u Vašingtonu. To valjanje RS u blatu Kosova mislim da je to velika avantura. Uostalom mi i ne znamo šta se nalazi u tom dokumentu, to je velika misterija. Ne vidim ni potrebu da se to pitanje aktuelizuje preko predsjednika Srbije koji ima i previše svojih problema oko Kosova.”\nPredsjednik Srbije Aleksandar Vučić dva puta je sporni dokument pročitao. O njegovom sadržaju nije želio govoriti, do sastanka sa zvaničnicima iz Republike Srpske. Ipak reagovao je na kritike iz SDA da uvezivanjem Republike Srpske i Kosova, Srbija nastavlja agresiju na BiH kazavši kako Bošnjaci “nemaju pojma kakva će biti njegova reakcija u srijedu, ali i da na silu od prijatelja ne treba praviti neprijatelja.


Novi napad na NATO konvoje | Boom93\nU odvojenim napadima ekstremista u\nPakistanu, zapaljeno je 40 kamiona sa zalihama i gorivom NATO snaga u\nNapad je usledio pošto su se Sjedinjene\nAmeričke Države izvinile zbog incidenta, u kome su greškom ubijena dvojica\nU napadu naoružanih napadača na\njugozapadu Pakistana, zapaljeno je 20 naftnih cisterni i ubijen jedan vozač,\nsaopštila je pakistanska policija.\nDrugi napad na konvoje, koji\nsnabdevaju NATO trupe u susednom Avganistanu, dogodio se na severozapadu\nIslamski ekstremisti u Pakistanu\npojačali su napade na konvoje vojne alijanse, otkako je u raketnim napadima\nameričkih helikoptera, prošle nedelje, ubijeno desetak ekstremista, među kojima\nje bilo i evropskih državljana.\nOni su bili pripadnici grupa koje su\nplanirale napade na evropskom tlu, navode američki vojni izvori.\nOd početka septembra, Sjedinjene\nDržave pojačale su napade na uporišta ekstremista, kako bi osujetile planove\npripadnika terorističke mreže Al Kaide za napade na ciljeve u Evropi.\nNavodni planovi Al Kaide naveli su\nnekoliko zapadnih vlada da, tokom proteklih dana, svoje građane upozore da budu\noprezni, ako putuju u neke zemlje sveta.


Tužbe protiv tehnoloških giganata u Rusiji, na meti Dell, Apple i Netflix\nPočetnaVestiBiznis ITBiznis IT vestiTužbe protiv tehnoloških giganata u Rusiji, na meti Dell, Apple i Netflix\n12.05.2022 12:50 | 0 Biznis IT\nKasacioni sud grada Moskve delimično je kaznio strane kompanije koje su ukinule svoje servise u Rusiji početkom trenutnih dešavanja u Ukrajini. U ovom trenutku, posredstvom ovog kasacionog suda oduzeto je oko 11 miliona dolara koji pripadaju kompaniji Dell jer korisnicima koji su plaćali za njihove usluge iste te usluge nisu pružili, piše BleepingComputer.\nDell i VMWare\nIT kompanija pod imenom Talmer tužila je kompaniju Dell zbog odbijanja da pruži tehničku podršku za VMware servis koju je dužna da pruži prema važećem ugovoru. Prema navodima kompanija Talmer, tehnička podrška je plaćena unapred, ali kako je nikada nisu dobili, odlučili su se za tužbu. Prema njihovim rečima problem je u tome što kompanija Dell ne održava ugovorne obaveze prema ruskim kompanijama.\nA tu se vraćamo na pomenutih 11 miliona dolara sa početka teksta. Regulaciono telo Rusije presudilo je u korist kompanije Talmer, nakon čega je pomenuta suma novca zaplenjena kompaniji Dell. Do sada, kompanija Dell nije ponudila nikakav komentar na ovu odluku, a ne zna si ni da li će na istu uložiti žalbu.\nMeđutim, tu nije kraj. Krajem prošlog meseca, kompaniju Apple zadesila je slična sudbina nakon što je ruska pravna firma podnela tužbu u iznosu od skoro milion i tri stotine hiljada dolara. Tužba tvrdi kako je kompanija Apple povlačenjem svog servisa Apple Pay iz Rusije oštetila svoje korisnike unutar ove zemlje.\nOno što je takođe zanimljivo jeste da je ovakav potez kompanije Apple degradirao vrednost iPhone uređaja u Rusiji, na konto čega se u tužbi zahteva dodatnih 50% zbog nanete moralne štete.\nIsta ova firma podnela je tužbu i protiv Netflix-a tokom aprila nakon povlačenja ovog servisa iz Rusije. Tom prilikom, zahtevala se odšteta u iznosu od 860.000 dolara. Dakle, Rusija se trudi da uzvrati udarac koliko god je to moguće, ali mišljenja smo da su ovo previše male sume da bi se kompanije ovog kalibra iole ugrozile.\nAko ništa drugo, može se ustanoviti pravni presedan koji će ukazati na pravnu neosnovanost ovakvih odluka nakon čega postoji minimalna verovatnoća povratka ovih usluga na teritoriju Rusije. Međutim, s obzirom na trenutnu situaciju - nismo preterano optimistični.\nDimensity 9000 stao na crtu Snapdragon 8 Gen 1 čipsetu i rezultati nisu dobri\nNetflix ipak sa reklamama 25.06.2022 16:59 0


VIDEO: Nemačka napravila sajt sa savetima za radnike iz Srbije i drugih zemalja\nIzvor: Radio 021, 05.Nov.2018, 10:59\nMinistarstvo ekonomije i energetike, Ministarstvo za rad i socijalna pitanja i Savezna egencija za rad Nemačke pokrenuli su internet stranicu "Make it in Germany", na kojoj svi zainteresovani mogu da dobiju savete kako da dođu do posla.\nStranica služi za informisanje internacionalne radne snage o prilikama za karijeru u Nemačkoj. Portal je deo ofanzive Nemačke u potrazi za kvalifikovanom radnom snagom s ciljem da se osigura dovoljan broj stručnjaka u oblastima u kojima nedostaje >> Pročitaj celu vest na sajtu Radio 021 << kvalifikovanih radnika.\n"Ako ste stručni u svom poslu, univerzitetska diploma vam i nije potrebna da biste dobili posao u Nemačkoj", navodi se.\nMinistarstvo ekonomije i energetike, Ministarstvo za rad i socijalna pitanja i Savezna egencija za rad Nemačke pokrenuli su internet stranicu "Make it in Germany", na kojoj svi zainteresovani mogu da dobiju savete kako da dođu do posla. Članak Nemačka pokrenula sajt sa savetima za radnike iz Srbije...


Cijene goriva na većini pumpi u Srpskoj ostaju iste\nNaslovna Izdvajamo Cijene goriva na većini pumpi u Srpskoj ostaju iste\nTrgovcima naftnim derivatima na malo, ovom direktivom, propisuje se maksimalna maloprodajna marža u apsolutnom iznosu od 0,25 KM po litru derivata. Uredba je juče objavljena u „Službenom glasniku RS“, a na snagu stupa osmog dana od objavljivanja.\n„Distributeri su i u prethodnom periodu radili sa mnogo nižom maržom, tako da se to ograničenje neće značajno odraziti na cijene. Što se tiče baznih goriva, odnosno benzina i dizela, njihove cijene su na većini pumpi bile i ostale u graničnim vrijednostima“, kazao je Trišić.\nDirektor „Krajinapetrola“ Milovan Bajić istakao je da korekcija zbog uredbe neće biti, jer je marža na osnovu koje su formirane trenutne cijene znatno niža od predviđene.\n„Na nama je da poštujemo uredbu, a sumnjam da je i neko od kolega išao sa korekcijom cijena, jer smo svi, inače, išli sa nižom maržom“, kazao je Bajić.\nPotrebe za korekcijom cijena zbog nove uredbe nisu imali ni na benzinskim pumpama „Nešković“.\nGeneralni direktor firme „Nešković“ Jovica Vučković rekao je da je cijena dizela na njihovim benzinskim pumpama 1,94 marke po litru, dok je benzin 1,97 KM.\n„Sve cijene su u okviru koji je propisan Uredbom o određivanju marže, tako da nećemo za sada ići sa njihovom korekcijom“, kazao je Vučković.\n„Povećanje cijena nafte i naftnih derivata utiče na sve aspekte privrednog života, tako da Uredba o ograničenju marže predstavlja siguran okvir“, kazao je Grabovac.\nKontaktirajte nas: [email protected]ebinje-24.info


Osvojite šoping vredan dva miliona dinara! - GRAZIA Srbija\nGalerija Belgrade, najveća regionalna šoping, gastro i zabavna destinacija, pokrenula je nagradnu igru „Šopinguj kao milioner“, a svi koji žele priliku da osvoje dva miliona dinara za šoping moći će da se prijave do 10. oktobra 2020. godine.\nSve što vam je potrebno za učešće u nagradnoj igri čiji je nagradni fond vredan neverovatnih dva miliona i 300 hiljada dinara je da se registrujete na sajtu www.galerijabelgrade.com.\nSedam srećnih dobitnika biće nagrađeni bodovima koje mogu iskoristiti za kupovinu u prodavnicama u Galeriji Belgrade koje učestvuju u nagradnoj igri. Bodovi se preuzimaju kroz aplikaciju „Moj Beograd“, koja će uskoro biti dostupna na sajtu tržnog centra.\nPrvo mesto dobitniku donosi čak 100 miliona bodova, odnosno dva miliona dinara, drugo mesto 200.000 dinara, a još pet dobitnika osvojiće po 20.000 dinara za nezaboravnu kupovinu u tržnom centru koji u oktobru otvara vrata za posetioce. Galerija Belgrade ponudiće potrošačima do sada neviđeno iskustvo kupovine, brendove svetske klase i nove koncepte zabave na 93.000 kvadrata. Uz to, posetioce očekuju restorani i kafići sa impresivnim pogledom na reku, 3.600 parking mesta, kao i multipleks bioskop koji se prostire na više od 4.000 kvadrata.\nPobednici nagradne igre “Šopinguj kao milioner” biće proglašeni 11. oktobra 2020. godine.\nSportina Group postaje strateški partner platforme Shoppster\n#posao: Tražimo Social Media Managera!\nUkoliko voliš modu, pratiš trendove, a o lifestyle temama uvek imaš šta da kažeš, možda si baš ti osoba za nas!\nSlavimo osam godina!\nRođendansko slavlje šoping centra Stadion\nPlazma Stiksi sa slanim kikirikijem i karamelom – novi ukus koji nas spaja\nSvima omiljena Plazma, i posle više od pola veka, uspeva da iznenadi naša nepca novim ukusima.\nAkcija - Posadi svoj hlad\nPodela besplatnih sadnica građanima Sombora\nOne koje inspirišu\nProgram za pripadnice lepšeg pola pod nazivom One koje inspirišu održava se 8. marta u Stadion šoping centru.\nNajveći Nike shop u Istočnoj Evropi zvanično je otvoren u TC Galerija Belgrade na prvom spratu, a poznati brend je ovom prilikom predstavio potpuno novi koncept koji nudi jedinstve...\nKristina Radenković, Danijela Buzurović, Marija Egelja i Marina Kotevski, voditeljke poznate po svom negovanom izgledu, konačno su otkrile koji su to proizvodi deo njihove svakodne...\nNajlepši poklon: Sigurna luka za sigurnu ljubav\nLjubav je pokretačka snaga koju ništa ne može da zaustavi. To je najlepše osećanje koje se ne može meriti ni sa čim drugim. Zato, ljubav treba negovati i čuvati, kao dragulj.\nZaljubi se u…\nObeležavanje Dana zaljubljenih u SC Stadion\nNajpoželjniji modeli sezone na popustu do -60%\nIsprobajte Huawei Watch GT 2 Pro i uživajte u omiljenim zimskim aktivnostima\nZima je odličan period za kvalitetno provođenje vremena. Nakon praznika koji su iza nas, ovo je idealan trenutak da se fizički aktiviramo.\nGalerija Belgrade: Vreme je za kupovinu poklona!\nNovogodišnja euforija se zahuktava, a dok čekamo to veče koje će „promeniti sve“, priželjkujemo da naše najdraže obradujemo onim stvarima koje su tokom godine čežnjivo gledali u iz...\nPraznična trpeza, prijateljska reč, podrška\nVreme praznika uvek nas podseti na međusobnu solidarnost i probudi iskrenu potrebu da nekome darujemo poklon, pažnju ili lepu reč.\nSako, farmerke i baletanke: ovog proleća vam neće biti potrebno ništa drugo da biste bili elegantni!


Zaslađeni napici: Da li izazivaju rak - Kameleon M&M\nZaslađeni napici – uključujući voćne sokove i gazirana pića – mogu da povećaju rizik od karcinoma, kažu naučnici u Francuskoj.\nIstraživanje je pokazalo da bi konzumiranje dodatnih 100 ml zaslađenih napitaka dnevno – oko dve konzerve nedeljno – povećalo rizik od razvijanja raka za 18 odsto.\nDakle, ako su svi pili dodatnih 100 ml dnevno, to bi dovelo do još četiri slučaja raka – pa je ukupan broj 26 na 1.000 ljudi za pet godina, kažu naučnici.\n„Ipak, zaključak je da postoji istinska uzročna veza između unosa zaslađenih napitaka i razvijanja karcinoma i to još uvek zahteva dodatna ispitivanja”, rekao je dr Grejem Viler, statističar u britanskoj organizaciji za istraživanje raka Cancer Research UK.\nNe – istraživanje je napravljeno tako da može da uoči obrasce u podacima, ali ne može da ih objasni.\n„Dok ova studija ne nudi definitivan uzročni odgovor o šećeru i raku, ipak doprinosi celokupnoj slici o značaju aktuelne struje smanjivanja unosa šećera”, rekla je dr Amelija Lejk iz Univerziteta Tisajd.\nOna dodaje i da je „smanjivanje količine šećera u našoj ishrani izuetno važno”.\n„Gojaznost i povećanje telesne težine koji su izazvani preteranim unosom zaslađenih sokova su definitivno imali ulogu u toj vezi, ali je nisu objasnili”, rekla naučnica dr Matild Tuvije za BBC.\nFrancuski naučnici kažu da je veza „izazvana šećernim sadržajem” i da krive nivo šećera u krvi.\n„Smatram da je biološka verovatnoća ovoga mala, imajući u vidu da nije bilo značajne razlike između grupa u odnosu na telesnu težinu ili učestalost dijabetesa, koji se često navodi kao povezani rizik”, rekla je Ketrin Kolins, nutricionistkinja u britanskoj Nacionalnoj zdravstvenoj službi.\n„Poznato je da su zaslađena pića povezana sa povećanim rizikom od kardiovaskularnih bolesti, preterane težine, gojaznosti i dijabetesa”, rekla je dr Tuvije.\n„Ali ono što mi pokazujemo jeste da su, možda, povezana i sa rizikom od raka”.\n„Ovi podaci podržavaju relevantnost postojećih nutricionističkih preporuka o ograničavanju unosa zaslađenih pića, uključujući i sokove od 100% voća, kao i političke mere, kao što su oporezivanje i marketinške restrikcije usmerene prema zaslađenim napicima”, navodi se u njihovom izveštaju.\nBritanska asocijacija bezalkoholnih pića kaže da istraživanje „ne pruža dokaze o uzroku, kao što i autori spremno priznaju”.\nNjihov generalni direktor Gevin Partington je dodao da su „sokovi bezbedni za piće kao deo balansirane ishrane.”\n„Industrija bezalkoholnih pića prepoznaje da treba da igra ulogu u pomaganju u borbi protiv gojaznosti, zbog čega smo bili predvodnici u smanjenju nivoa kalorija i šećera”.


Vulin: Od petka u Novom Pazaru angažovana i žandarmerija – Okvir\nVulin: Od petka u Novom Pazaru angažovana i žandarmerija\nMinistar unutrašnjih poslova Aleksandar Vulin izjavio je u Novom Pazaru da će od sutra biti pojačane aktivnosti policije i angažovana Žandarmerija u tom gradu, saopštio je MUP.\nVulin je posle sastanka sa načelnikom i rukovodiocima Policijske uprave u Novom Pazaru rekao da „država neće dozvoliti obračune kriminalnih bandi“ i da će sačuvati bezbednost svakog gradjanina, navedeno je u saopštenju.\n„Gradjani Novog Pazara ne zaslužuju da žive u gradu u kome se ubija, u kome nekažnjeno možete da nosite oružje, da pucate, da kršite zakon. Zakon je isti za sve, u svakom delu Srbije štiti sve naše gradjane i štiti sve naše ljude“, kazao je Vulin.\nPrema njegovim rečima na sastanku kome je prisustvovao i direktor policije Vladimir Rebić sa saradnicima, dogovorene su konkretne mere i koraci koji će biti preduzeti.\n„Prisustvo policije će od sutra ujutru biti daleko vidljivije i snažnije. Doći će i Žandarmerija iz Kraljeva. Svi oni koji su pripadnici kriminalnih struktura biće posebno obradjeni i pod našom budnom pažnjom. Za njih u ovom gradu neće biti mesta“, rekao je Vulin.\nVulin je rekao da su „droga, prostitucija, oružje“, stvari koje neće biti tolerisane.\n„Nijedan lokal neće moći da nekažnjeno krši zakon, ne zato što radi duže već zato što ima prostituciju, zato što se u njemu diluje droga ili zato što se u njemu nosi oružje“, rekao je Vulin.\n„Da sutra kada se na ulicama Novog Pazara bude pojavila policija, Žandarmerija, ne izmišljaju gluposti o tome kako neko okupira grad, već da budu zadovoljni što država Srbija deluje na svakom delu svoje teritorije i da nam pomognu da se ovo ne desi nikada više“, kazao je Vulin.\nOn je dodao da MUP neće dozvoliti obračune kriminalnih bandi, da će sačuvati bezbednost svakog gradjanina i da će u Novom Pazaru zakon ponovo biti poštovan.\nDve trećine umrlih od kovida u Srbiji muškarci, prosečna starost preminulih 70 godina\nOdobrena i vakcine kompanije „Moderna“\nVodeći proizvođač sekundarnog olova obustavlja rad u Rusiji


Eurovision.tv pozvao je učesnike 66. Pesme Evrovizije da urone u posudu sa lopticama koja su sadržala duhovita pitanja, a loptice su birali sami. Postojalo je samo jedno pravilo - morate da odgovorite na pitanje, nema preskakanja. U moru duhovitih pitanja poput "koji krompir želiš da budeš", Konstrakti je tada zapalo ono najbizarnije. "Dala sam jedno 700 intervjua, oni pitaju isto, ja odgovaram isto" "Da li priznaš uvek kada pr**eš?" - "Da, naravno", odogovrila je Konstrakta, koja je prvo pitala da li se u lopticama nalazi novac koji bi ... več Eurovision.tv pozvao je učesnike 66. Pesme Evrovizije da urone u posudu sa lopticama koja su sadržala duhovita pitanja, a loptice su birali sami. Postojalo je samo jedno pravilo - morate da odgovorite na pitanje, nema preskakanja. U moru duhovitih pitanja poput "koji krompir želiš da budeš", Konstrakti je tada zapalo ono najbizarnije.\n"Dala sam jedno 700 intervjua, oni pitaju isto, ja odgovaram isto" "Da li priznaš uvek kada pr**eš?" - "Da, naravno", odogovrila je Konstrakta, koja je prvo pitala da li se u lopticama nalazi novac koji bi mogla da izvuče.\nSada smo imali prilike da čujemo i odgovore na još tri pitanja koja je umetnica izvukla iz balona.\nNa pitanje da li je imala paranormalno iskustvo, naša predstavnica je rekla da je to ona situacija kada ste u šopingu i čekate sat vremena da dođete na red za kasu.\n"Jesam, kada sam bila dete, imala sam deset godina. Muzla sam kravu dva puta i to je jako čudno iskustvo. Treba imati tehniku, treba vući na pravi način u pravom pravcu", rekla je Kosntrakta smejući se usred rečenice dok je rukama demonstrirala kako se muze krava. manj\nZabava ogledov 28 dodan 14. 05. 2022\nandro\t35413\t• 15 komentarjev\nandro\t30520\t• 23 komentarjev\nadmin\t38618\t• 26 komentarjev\nandro\t27885\t• 34 komentarjev\nDirekt_not\t10989\t• 6 komentarjev\nyogo\t15454\t• 8 komentarjev\njacko\t18460\t• 6 komentarjev\njacko\t8336\t• 8 komentarjev\njacko\t5853\t• 1 komentar\njacko\t3997\t• 1 komentar\njacko\t706\t• 1 komentar\nskopusnik\t1111\t• 1 komentar


Vest - „Trenutak“ juče, „Vino i gitare“ sutra\n„Trenutak“ juče, „Vino i gitare“ sutra\nU Galeriji Centra za kulturu Majdanpek sinoć je otvorena izložba grafika pod nazivom „Trenutak“ Beogradjanina Nikole Pavlovića učenika umetničke škole Drvoart na smeru drvorezbar. Zainteresovani Majdanpečani ovu postavku mogu da pogledaju do 22. oktobra. Sutra u Velikoj Sali Doma omladine u Majdanpeku sa početkom u 19 časova biće izveden muzičko-scenski program pod nazivom „Vino i gitare“. Reč je o muzičko dramskom programu koga čine na poseban način inerpretirane, sa pažnjom birane starogradske pesme, romanse i evergrin a u kojem će nastupati Miloš Radović-bariton, Aleksandar Radović-klavir, Stefan Ilić-violina i Vladimir Djordjević-glumac. Cena ulaznice je 100 dinara a organizaciju i ovog kulturnog dogadjaja, potpisuje Centar za kulturu Majdanpek.


Урсула фон дер Лајен: ЕУ мора научити да примењује силу - Нови Стандард\nUrsula fon der Lajen: EU mora naučiti da primenjuje silu\n„Meka sila više nije dovoljna ako želimo da EU jača svoj uticaj u svetu. Moramo zaista da naučimo jezik sile“, rekla je ona\nNovopostavljena predsednica Evropske komisije – bivša nemačka ministarska odbrane Ursula fon der Lajen – ocenila je da je NATO izvanredna institucija. Tako je odreagovala na tvrdnju francuskog predsednika Emanuela Makrona da Alijansa upravo preživljava „smrt mozga“.\n„Uprkos previranjima poslednjih nedelja, smatram da se NATO pokazao kao izvanredan štit slobode“, rekla je u govoru u Berlinu uoči 30. godišnjice pada Berlinskog zida. Prema njenim rečima, NATO je najjači odbrambeni savez u svetu. Fon der Lajen je ocenila i da EU treba da uči kako se „razgovara na jeziku sile“. Na konferenciji koju je u Berlinu organizovala Fondacija „Konrad Adenauer“ na istu temu je još rekla:\n„Meka sila više nije dovoljna ako želimo da EU jača svoj uticaj u svetu. Moramo zaista da naučimo jezik sile. Ovo se prvenstveno tiče `bildovanja sopstvenih mišića` u sferama u kojima je EU navikla da se oslanja na druge. Na primer: u politici bezbednosti“.\nGovoreći o odnosima EU sa Moskvom i Vašingtonom, ukazala je da Rusija „nastoji da popuni svaki vakuum koji iza sebe ostavljaju Sjedinjene Države“. Fon der Lajen će na mestu predsednika Evropske komisije naslediti Žan-Klod Junkera koji će položaj napustiti krajem novembra.\nIzvor Fakti, 09. novembar 2019.\nDnevne vestiEvropska UnijaEUprimena sileUrsula fon der Lajen


Počinje da radi Kancelarija za pomoć Srbima izbeglim iz BiH u zaštiti njihove imovine - Izazov\nRadio-televizija Srbije\t 25. januara 2022. 15:38\nVladimir Cucić, komesar za izbeglice i migracije, kaže za RTS da negde oko 400.000 porodica polaže pravo u nekoj od 1.865 katastarskih opština u Federaciji BiH.\nCucić je pozvao Srbe izbegle iz Federacije da se uključe i potraže svoju imovinu. Poručio je da će im Srbija u tome pomoći koliko može, ali da početni korak treba da preduzmu oni lično, da se informišu o svojim pravima i pokrenu zaštitu svoje imovine\n"Mnogo je važno da se zainteresujete za svoju imovinu i da ne dozvolite da nešto što je neko vekovima sticao i gradio, da to parče zemlje prepustite onome ko vam je upravo tu zemlju uzurpirao. Uzalud sav napor, besplatna pravna pomoć, elektronske kancelarije, priručnici, uzalud svaka vrsta tog vodiča kroz postupak ako vi ništa ne uradite", ističe Cucić.\nObjašnjava da je pravo na utvrđivanje činjenica da oni polažu pravo na tu imovinu dugačak proces.\n"Prvo treba da budu dovoljno uporni, jer je proces dugačak, podrazumeva niz aktivnosti koje se pre svega odnose na utvrđivanje činjenica da polažu pravo na tu imovinu ili deo imovine. Dakle, to su ostavinski postupci, pribavljanje ostalih dokumenata koje bi trebao neko u Federaciji da pribavi po službenoj dužnosti", objašnjava Cucić.\nDodaje da postupak dokazivanja vlasništva nad imovinom otežava i to što u tim opštinama nemate svoje predstavnike, ali i to što u većini tih oppština ne žive Srbi koji bi mogli da ih obaveste.\n"Ako u tih 1.865 katastarske opštine bar u 1.500 ne živi više niko vaš – ko će onda da vas obavesti? A propis predviđa da je dovoljno da se to oglasi na oglasnoj tabli ili u lokalnom mediju bez ikakve obaveze. Znate, Srpska obaveštava svakog vlasnika bez obzira na njegovu nacionalnu ili drugu odrednicu ne samo telefonom već i pisanim putem da u tom i tom periodu dođe kako bi se ta harmonnizacija izvela", kaže Cucić.\nRekao je i da je već napravljen priručnik za prijavu i zaštitu prava ne nepokretnostima u Federaciji BiH i da će uskoro biti dostupan kod svih poverenika Komesarijata.\n"Informacije o zaštiti imovine će moći da se dobiju i po opštinama, ali izbegli ili njihovi naslednici treba da dođu, da traže informacije, pokreću postupke", rekao je Cucić.


BalkanMagazin :: NIS na Međunarodnom Sajmu poljoprivrede u Novom Sadu\nsubota, 18. septembar 2021 15:04\nKompanija NIS upoznaće posetioce ovogodišnjeg Međunarodnog poljoprivrednog sajma u Novom Sadu sa pogodnostima koje nudi NIS Agro program, kao i sa bogatim spektrom proizvoda i usluga koje su dostupne potrošačima prilikom kupovine derivata na benzinskim stanicama NIS-a. Ovogodišnji Međunarodni sajam u Novom Sadu održava se od 18. do 24. septembra, a svi zainteresovani moći će da se upoznaju sa ponudom NIS-a na štandu kompanije, u Master hali Novosadskog sajma. (Foto: NIS)\nTokom sedam dana trajanja manifestacije, gosti štanda NIS-a moći će da saznaju više informacija o prednostima NIS Agro kartice koja omogućava poljoprivrednicima i poljoprivrednim gazdinstvima da koriste popuste i benefite, a samim tim ostvare značajne uštede prilikom kupovine na NIS Petrol i Gazprom benzinskim stanicama.\nTakođe, svi zainteresovani moći će da preuzmu pristupnicu za NIS Agro karticu, kao i AgroBlue karticu koja poljoprivrednim gazdinstvima nudi mogućnost odloženog plaćanja za naftne derivate, i do šest meseci od datuma kupovine, navodi se u saopštenju kompanije.\nPodsetimo, najveća i najznačajnija poljoprivredna manifestacija u ovom delu Evrope, Međunarodni poljoprivredni sajam u Novom Sadu, po 88. put otvara vrata za mnogobrojne posetioce iz zemlje i regiona, kao i izlagače, među kojima je i kompanija NIS.\nKao vodeća naftna kompanija na domaćem tržištu naftnih derivata, NIS podstiče razvoj poljoprivrede kao okosnice privrednog razvoja, i već osmu godinu zaredom obezbeđuje mnogobrojne popuste za poljoprivrednike. Reč je o popustima koji su dostupni uz NIS Agro karticu za svaki kupljeni litar evrodizela,a koji mogu da se iskoriste u okviru najveće maloprodajne mreže naftnih derivata u Srbiji, na više od 300 NIS Petrol i Gazprom benzinskih stanica širom zemlje.


SAMO ZA VAS: Najava 4. kola beloruskog šampionata! – Kladjenje.rs\nHomeNajavaSAMO ZA VAS: Najava 4. kola beloruskog šampionata!\n8 Aprila, 2020 Vlajko Najava 0\nProšlog vikenda smo za vas premijerno analizirali mečeve trećeg kola beloruskog šampionata – popularne “Višaja” lige. Sa istom praksom nastavljamo i ovog puta kada ćemo za vas analizirati mečeve četvrtog kola beloruskog šampionata, koje je ujedno i jedino evropsko fudbalsko takmičenje koje se u ovom trenutku igra, a sve to zbog pandemije koronavirusa. Na iznenađenje svih, Belorusi i dalje igraju, a do kada će to biti slučaj ostaje da se vidi. Posle tri odigrana kola na prvom mestu na tabeli se mimo očekivanja nalazi ekipa Energetika koja ima maksimalni broj bodova, pošto su trijumfovali u sva tri susreta. Takođe, veliko iznenađenje je i što se na drugom mestu nalaze fudbaleri Slutska koji imaju ogromne finansijske probleme. BATE Borisov koji je naravno i najveći favorit za osvajanje šampionskog pehara se u ovom trenutku nalazi tek na 11. mestu na tabeli i to sa samo tri osvojena boda. Što se tiče donjeg dela tabele, na poslednjem mestu se posle tri odigrana kola nalazi ekipa Belšine koja još uvek nema nijedan bod na svom kontu.\nNeman – Belšina – 1 @ 2.14 u Meridianbet\nPremijerni meč četvrtog kola beloruskog šampionata nam donosi duel između Nemana i Belšine. Fudbaleri Nemana igraju solidno na početku šampionata, a do sada su doživeli samo jedan poraz i to još u prvom kolu kada su na gostovanju poraženi od Islača koji pruža dobre partije na startu šampionata. Nakon toga je Neman prvo na svom terenu bez većih problema savladao Vitebsk sa 2:0, da bi u prošlom kolu na gostovanju kod favorizovanog Soligorska odigrao nerešeno, pošto na tom susretu nije bilo golova. U goste im ovoga puta dolazi ekipa Belšine koja je bez ikakve sumnje do sada pokazala najmanje od svih ekipa. Naime, Belšina se u ovom trenutku nažalost nalazi na poslednjem mestu na tabeli i još uvek nemaju niti jedan osvojen bod. U prvom kolu je Belšina poražena na svom terenu protiv Minska kada je bilo 1:3, da bi nakon toga doživeli poraz i na gostovanju kod Žodina. U prošlom kolu je ova ekipa odigrala nešto bolje nego u prva dva kola, ali su ponovo doživeli poraz i to od Gorodeje na svom terenu. Više nego jasno je da je Neman veliki favorit na ovom susretu zbog čega vam toplo preporučujemo da odigrate 1 koji kladionica Meridianbet plaća sa fantastičnom kvotom 2.14.\nSlutsk – Vitebsk – 1 @ 2.34 u 1xbet\nPrvi meč subotnjeg programa nam donosi duel između Slutska i Vitebska. Fudbaleri domaće ekipe se suočavaju sa ogromnim finansijskim problemima i zaista je u ovom trenutku nezahvalno prognozirati da li će uopšte ova ekipa i nastaviti takmičenje u najkvalitetnijem rangu beloruskog šampionata. Naime, Slutsk je ostao bez generalnog sponzora što je ozbiljno uticalo na sve zaposlene u klubu, uključujući i fudbalere, ali je opšti utisak da se to za sada na sreću nije odrazilo na partije ove ekipe. Posle tri odigrana kola se Slutsk nalazi na fantastičnom drugom mestu na tabeli i to sa šest osvojenih bodova, pošto su do sada ostvarili dva trijumfa i jedan poraz. U prvom kolu je Slutsk slavio na gostovanju kod Slavije iz Mozira koja igra izuzetno dobro ove sezone, da bi u drugom kolu ipak doživeli poraz i to na svom terenu od aktuelnog šampiona Bresta. U prošlom kolu su fudbaleri Slutska odigrali jedan izvanredan susret i slavili na gostovanju kod Islača, a taj meč je završen rezultatom 2:3. Što se tiče Vitebska, izvesno je da ova ekipa pruža partije iznad očekivanja, pošto nema nikakve sumnje da je primarni cilj za ovu sezonu opstanak u društvu najboljih. Naime, trenutno se Vitebsk nalazi na visokom četvrtom mestu na tabeli i to pošto su poput Slutska do sada ostvarili dve pobede i jedan poraz. U prošlom kolu je ova ekipa slavila na gostovanju kod Smoleviča, a taj susret je završen rezultatom 0:1, što nam ukazuje da ova ekipa ne postiže puno, ali i ne prima puno golova. Ipak, mišljenja smo da će domaćin iskoristiti jedan pozitivan momenat pošto igraju sjajno uprkos katastrofalnoj finansijskoj situaciji u klubu i ostvariti novi trijumf, zbog čega vam predlažemo da odigrate 1 koji kladionica 1xbet plaća sa fenomenalnom kvotom 2.34.\nŽodino – Energetik – 2 @ 3.23 u CircusCasino\nFudbaleri Žodina godinama unazad pružaju izuzetno dobre partije u beloruskom šampionatu, a sa tom praksom su nastavili i ove sezone. Naime, ova ekipa je odlično startovala pošto je u prva dva kola ostvarila dva trijumfa i to bez primljenog gola. U prošlom kolu je Torpedo Žodino nažalost doživeo i svoj prvi poraz ove sezone i to pošto su na gostovanju kod favorizovanog Dinama iz Minska poraženi sa 2:0. Ipak, i pored toga nema nikakve sumnje da svi u klubu imaju dosta razloga za zadovoljstvo kada je u pitanju start ove sezone u kojoj će primarni cilj biti pre svega opstanak, a onda ukoliko se ukaže prilika i za nešto više – borba za plasman u kvalifikacije za Ligu Evrope. Na njihovu nesreću, ovog puta im u goste stiže Energetik koji je svakako najprijatnije iznenađenje ovogodišnjeg izdanja beloruske “Višaje”. Naime, ova simpatična ekipa se trenutno nalazi na fenomenalnom prvom mestu na tabeli uz tri boda viška u odnosu na svoje najbliže pratioce. Sigurno je da niko nije očekivao da će Energetik pružati ovako dobre partije, pogotovu što su prošle sezone imali velikih problema. U prvom kolu je ova ekipa slavila na svom terenu protiv BATE-a i već tada su pokazali da ove sezone imaju velike ambicije. Odmah nakon toga ekipa iz Minska je slavila i protiv Ruha u gostima, a taj meč je završen rezultatom 0:1. Na kraju, Energetik je u prošlom kolu slavio i protiv gradskog rivala Minska kada su bez većih problema slavili sa 2:0, zbog čega u jednom izuzetno lepom raspoloženju putuju na gostovanje kod Žodina. Zbog svega prikazanog u dosadašnjem delu šampionata gostima daje prednost i u ovom susretu i toplo vam preporučujemo da probate sa 2 koju kladionica CircusCasino plaća sa fenomenalnom kvotom 3.23.\nGorodeja – Dinamo Minsk – 3+ @ 2.31 u Meridianbet\nU poslednjem meču subotnjeg programa kada je beloruska liga u pitanju snage će odmeriti ekipe Gorodeje i Dinama iz Minska. Možda smo od Gorodeje i očekivali više na startu šampionata, a najbolji pokazatelj za to je što se ova ekipa trenutno nalazi na 13. mestu na tabeli što je svakako loše, ako uzmemo u obzir da “Višaja” broji samo šesnaest klubova. Nije se Gorodeja proslavila do sada i to pošto su ostvarili jedan trijumf i dva poraza. U prvom kolu je ova ekipa poražena na gostovanju kod Vitebska, a taj meč je završen rezultatom 1:0. Nakon toga je Gorodeja doživela poraz i na svom terenu protiv favorizovanog Soligorska, a tada je bilo 2:0, što je drugi uzastopni meč na kom ova ekipa nije postigla gol. Ipak u prošlom kolu su fudbaleri Gorodeje konačno odigrali jednu dobru partiju i slavili na gostovanju kod Belšine kada je bilo 0:1. U goste im u ovom kolu dolazi Dinamo Minsk koji takođe ima ogromnih problema na startu šampionata. Naime, jedna od najtrofejnijih beloruskih ekipa se u ovom trenutku nalazi na katastrofalnom 14. mestu koje na kraju šampionata znači plasman u plej-aut i baraž meč sa trećeplasiranom ekipom iz druge lige Belorusije. I Dinamo iz Minska je poput Gorodeje tek u prošlom kolu došao do prvog trijumfa u sezoni pošto su slavili na svom terenu protiv Žodina, a taj meč je završen rezultatom 2:0. Pre toga je Dinamo doživeo dva vezana poraza i to prvo protiv Ruha na otvaranju šampionata, a onda i od Minska u gradskom derbiju, u jednom fenomenalnom susretu koji je završen rezultatom 3:2. Kada je ovaj meč u pitanju, nema nikakve dileme da će i jedni i drugi ići na trijumf u ovom susretu zbog čega vam predlažemo da probate sa igrom 3+ koju kladionica Meridianbet plaća sa kvotom 2.31.\nMinsk – BATE Borisov – 2 @ 1.80 u Bet365\nPrvi meč nedeljnog programa nam donosi duel između Minska i BATEA koji je vrlo verovatno i najzanimljiviji duel ovog kola. Minsk je dosta dobro započeo ovaj šampionat i trenutno se nalaze u samom vrhu tabele, preciznije na trećem mestu uz tri boda manjka u odnosu na prvoplasirani Energetik. U prva dva kola fudbaleri Minska su ostvarili dveveoma važne pobede i to prvo protiv Belšine na gostovanju, kada je bilo 1:3, a onda i u gradskom derbiju protiv Dinamo Minska, u jednom super uzbudljivom susretu koji je završen rezultatom 3:2. Ipak, u prošlom kolu je Minsk doživeo poraz na gostovanju kod Energetika koji je još jednom pokazao da je najprijatnije iznenađenje ovog šampionata u prilog čemu govori i to prvo mesto na tabeli, što apsolutno niko nije očekivao. U goste Minsku dolazi BATE Borisov koji je najozbiljniji kandidat za osvajanje šampionskog pehara, ali ova ekipa na startu šampionata ne pruža nimalo dobre partije. Naime, najtrofejnija beloruska ekipa se trenutno nalazi tek na 11. mestu na tabeli i to sa samo tri osvojena boda. Ekipa koja je čak trinaest puta uzastopno osvajala šampionsku titulu, i to sve do prošle godine, je u prva dva kola potpuno neočekivano doživela dva poraza i to prvo od Energetika u prvom kolu, a onda u drugom i od Slavije iz Mozira kada je bilo 2:1. Ipak, u prošlom kolu je BATE konačno odigrao jedan izuzetno dobar meč i slavio na svom terenu protiv Ruha, kada je bilo 1:0. Bio je to svakako nagoveštaj za bolje partije BATE-a, a mišljenja smo da bi ova ekipa u istom ritmu mogla da nastavi i u ovom kolu zbog čega vam predlažemo da odigrate 2 koju kladionica Bet365 plaća sa kvotom 1.80.\nSmoleviči – Soligorsk – 3+ @ 2.24 u Meridianbet\nKao dan je jasno da će se fudbaleri Smoleviča ove sezone grčevito boriti za opstanak u društvu najboljih. To su nam najbolje pokazala i prva tri kola beloruskog šampionata nakon kojih je ova ekipa sakupila samo jedan bod i to pošto su u prvom kolu mimo svih očekivanja remizirali na gostovanju kod Bresta kada je bilo 1:1, a gosti su mogli čak i do pobede na tom duelu, pošto je domaćin tek u finišu susreta došao do izjednačenja. Posle toga je Smoleviči doživeo dva vezana poraza i to prvo protiv Islača na gostovanju, a onda i u prošlom kolu i to na svom terenu od Vitebska, kada je bilo 0:1. Kada je u pitanju Soligorsk, sigurno je da su svi prezadovoljni sa prošlom sezonom koju je ova ekipa završila na sjajnom trećem mestu na tabeli, ali ovoga puta ipak žele da naprave korak više, što će bez sumnje biti izuzetno težak zadatak. Naime, Šahtjor je odmah na startu šokirao sve svoje navijače pošto su u prvom kolu doživeli poraz na svom terenu od Žodina, kada je bilo 0:1. Ipak, nakon toga je ova ekipa zaigrala dosta bolje pa su posle toga odigrali jedan fantastičan meč na gostovanju kod Gorodeje u kom su slavili sa 0:2, dok su u prošlom kolu samo remizirali na svom terenu protiv Nemana, u susretu u kom nije bilo golova. Smoleviči će učiniti sve da dođe do prve pobede u ovom šampionatu, ali na trijumf će sasvim sigurno ići i Soligorsk koji važi za ekipu koja ume da odigra dosta dobro na strani. Sve ovo nam govori da bi ovo potencijalno mogao da bude jedan susret sa velikim brojem golova, zbog čega vam predlažemo da probate sa igrom 3+ koju kladionica Meridianbet plaća sa sjajnom kvotom 2.24.\nBrest – Islač – 1 @ 1.85 u 1xbet\nFudbaleri Bresta će dugo pamtiti prošlu sezonu pošto su mimo svih očekivanja došli do naslova prvaka, što je samo po sebi ogroman uspeh pošto im je to prva titula još od osnivanja koje se desilo 1960. godine. Da se ovaj klub polako ali sigurno uzdiže bilo je jasno 2017. godine, ali i godinu kasnije kada je ova ekipa došla do trofeja u nacionalnom Kupu. Ipak, ono što se desilo prošle godine je svakako predstavljalo šlag na tortu, i ono što je takođe važno je da će Brest biti predstavnik Belorusije u kvalifikacijama za Ligu šampiona, što apsolutno niko pre početka prošlog šampionata nije mogao ni da pretpostavi, ako uzmemo u obzir da je BATE Borisov trinaest puta zaredom osvajao šampionsku titulu.\nMeđutim, navijači Bresta nemaju previše razloga za zadovoljstvo kada je u pitanju start ovog šampionata. Naime, posle tri odigrana kola prošlogodišnji šampion se nalazi tek na desetom mestu na tabeli sa samo četiri osvojena boda. U goste im ovog puta dolazi Islač koji je dosta dobro započeo ovaj šampionat pošto se trenutno nalaze na šestom mestu na tabeli. U prva dva kola je ova ekipa ostvarila dva trijumfa, i to prvo protiv Nemana, a onda i protiv Smoleviča, a zanimljivo je da je oba puta bilo po 1:0. U prošlom kolu je Islač doživeo svoj prvi poraz ove sezone pošto su u jednom sjajnom susretu na svom terenu poraženi od Slutska, a taj meč je završen rezultatom 2:3. Ovoga puta smo mišljenja da Brest više nema prava na kiks, i da će doći do svoje druge pobede u ovom šampionatu, pa vam predlažemo da odigrate 1 koji kladionica 1xbet plaća sa kvotom 1.85.\nSlavija Mozir – Ruh – 1 @ 2.14 u CircusCasino\nPoslednji meč četvrtog kola beloruskog šampionata se igra u Moziru gde će domaća Slavija dočekati Ruh. Iako Slavija nije na najbolji mogući način započela ovaj šampionat, pošto su u prvom kolu poraženi na gostovanju kod Slutska koji ima ogromne finansijske probleme, u poslednje vreme ova ekipa pruža sjajne partije. Naime, prvo je ekipa iz Mozira slavila na svom terenu protiv favorizovanog BATE Borisova kada je bilo 2:1, da bi u prošlom kolu ostvarili novi trijumf, i to na gostovanju kod Bresta, koji je aktuelni šampion. Tako je Slavija u poslednja dva kola ostvarila pobede nad ekipama koje su prošle sezone završile na prvom, odnosno drugom mestu na tabeli, i na taj način pokazala da se na nju treba najozbiljnije računati kada je u pitanju borba za plasman u kvalifikacije za Ligu Evrope. Što se tiče Ruha, ova ekipa je ove godine došla do plasmana u “Višaju” i svakako da će primarni cilj biti opstanak u društvu najboljih. Ruh je odlično startovao pošto su u prvom kolu ostvarili veliku pobedu na gostovanju kod Dinama iz Minska, ali su nakon toga vezali dva poraza, što svakako nije dobro. Prvo je novajlija u ligi poražen od Energetika koji je najprijatnije iznenađenje za sada, da bi u prošlom kolu Ruh doživeo poraz i od Bate Borisova, kada je bilo 1:0. Zbog svega toga smo mišljenja da je Slavija iz Mozira veliki favorit na ovom meču zbog čega vam predlažemo da odigrate 1 koji kladionica CircusCasino plaća sa kvotom 2.14.\nOvog vikenda nas očekuje dosta zanimljivih mečeva u okviru sedmog kola italijanske Serije A, a svakako najzanimljivji susret ovog kola, ali vrlo verovatno i najinteresantniji meč u prvom delu sezone se igra u Milanu, gde […]\n21 Septembra, 2019 Vlajko Tip Dana 0\nNajava: Serija A, 2. kolo: Dva velika derbija u subotu!\n24 Avgusta, 2018 Vlajko Najava 0\nOvog vikenda je na programu drugo kolo Serije A. Prvo kolo je obeležila pobeda Juventusa nad Kjevom u poslednjim trenucima meča, debi Kristijana Ronalda, kao i iznenađujući poraz Intera od Sasuola. Ipak, prvo kolo je […]


Praznik džeza u Akademiji 28\nTanjug 14. februara 2019. 09:48\nBEOGRAD – Manifestacija „Rođendan džeza“ biće održana od 22. do 28. februara u Klubu Akademije 28 u Beogradu.\nManifestaciju će otvoriti eminentni srpski džez pijanista i kompozitor Miloš Miša Krstić, a iste večeri nastupiće i istaknuti džez saksofonista Jovan Maljoković sa svojim „Balkan salsa bendom“.\nDruge koncertne večeri, 23. februara, nastupiće jedan od najinteresantnijih autorskih sastava sa ovih prostora, grupa „Fish in Oil“, a posetioci će imati priliku da uživaju u jedinstvenim, autorskim instrumentalima ovog benda, zasnovanim na simbiozi bluza, džeza, rokenrola, uz virtuozne i smele improvizacije.\nCentralni deo programa, na dan kada je objavljena prva džez ploča, 26. februara, obeležiće koncert „The Belgrade Dixieland Orćestra“.\nSpecifičnost ovog koncerta je kreiranje atmosfere džez klubova iz dvadesetih godina prošlog veka, sa zanimljivim gostujućim muzičarima, nagradama za publiku i rođendanskom tortom.\nTradicionalno, orkestar će i ove večeri izvesti kompozicije koje su sačinjavale prvu džez ploču.\nPrva ploča sa zvucima džeza objavljena je 26. februara 1917. godine, a na njoj su se nalazile samo dve pesme, „Livery Stable Blues“ i „Dixie Jaš Band One Step“, koje je za potrebe snimanja izveo „Original Dixieland Jaš Band“.\nDžez sastav „Hot Club of Belgrade“, čiji repertoar čine sving standardi, klasične džipsi džez numere i evergrin kompozicije sa područja Balkana, prearanžirane u džez maniru, nastupa 27. februara.\nManifestaciju „Rođendan džeza“ u Klubu Akademije 28, ove godine će zatvoriti internacionalni sastav „Barcelona Belgrade Reunion“ i proslavljeni džez kontrabasista Ivan Kovačević, velikim klupskim koncertom 28. februara.\nProgram osmišljen je i realizovan u saradnji sa Vladimirom Rackovićem, umetničkim rukovodiocem „The Belgrade Dixieland Orćestra“.


U BiH postavljen prvi znak "medvjed na putu - vozači, oprez"\nFoto: Facebook/Centar za životnu sredinu /Center for Environment | U BiH postavljen prvi znak "medvjed na putu - vozači, oprez"\nN.N. 27.10.2021 09:52\nNakon zabilježena dva smrtna ishoda stradanja mečića u saobraćaju, jedan 2019. i drugi 2021. godine, na magistralnom putu Bihać - Bosanski Petrovac (lokalitet Lipa) postavljen je prvi saobraćajni znak sa siluetom mrkog medvjeda u Krajini, ali i BiH uopšte.\nPokretanje ove inicijative prema ЈP "Ceste FBiH" inicirala je Lovačka organizacija iz Bihaća. Nakon sprovedene analize stručne službe ЈP "Ceste FBiH" i razmatranja zahtjeva za postavljanje odgovarajuće saobraćajne signalizacije tj. znaka upozorenja "medvjed na putu", donesena je odluka o dopuni postojeće saobraćajne signalizacije, a koja se koristi na cestama u FBiH.\nTako je sobraćajni znak "medvjed na putu - vozači oprez" uvršten na listu zvaničnih sobraćajnih znakova.\n"Ovaj znak sa siluetom mrkog medvjeda je prvi ovakav znak u BiH te ujedno i novi saobraćajni znak koji je uvršten u Zakon o vertikalnoj signalizaciji u BiH", izjavio je Denis Huskić, inicijator i predsjednik skupštine Lovačke organizacije.\nIz Centara za životnu sredinu kao organizacije koja sprovodi projekat "Zaštita mrkog medvjeda na području Dinarida" pozdravili su ovu inicijativu i novu praksu u BiH te smatraju da je ovo jedan od važnih koraka u osvještavanju javnosti o važnosti suživota čovjeka i medvjeda u BiH.\n"Nakon postavljanja saobraćajne signalizacije sa siluetom medvjeda nadamo se da će u budućnosti stradanja medvjeda, ali i drugih životinjskih vrsta na ovoj saobraćajnici biti svedeni na minimum", naveli su iz organizacije.\nMedvjed na putu Saobraćaj Bosna i Hercegovina\nU inostranstvu liječeno 22 djece sa malignim bolestima\nRekonstruisan Šervalov kuk: Kritična dionica napokon bezbjedna\nKakvo vrijeme nas očekuje u subotu\nHiljade ljudi na ulicama rudarskih gradova: Evo im sada znak, neka vide koliko vrijedi rudar\n"Crni petak" napunio šoping centre u BiH\nOtac šestero djece boluje od rijetke bolesti, potrebna mu je naša pomoć


Altmajer pao sa bine, polomio nos\nTanjug 29. oktobra 2019. 16:00\nBERLIN – Nemački ministarprivrede i energetike Peter Altmajer (61), koji je nedavno boravio u poseti Srbiji, pao je sa bine na „Digitalnom samitu“ u Dortmundu, a nakon pregleda u bolnici ustanovljeno je da je polomio nos i zadobio nekoliko posekotina i modrica.\nNa video snimku koji se pojavio u medijima, vidi se Altmajer kako silazi sa bine i kako mu publika aplaudira pre nego što je on pao na lice i ostao nepomično da leži, kao i kako publika zaprepašćeno gleda šta se događa, prenosi Rojters.\nAltmajeru su u pomoć pritrčali lekari koji su se nalazili u publici, a on je ubrzo i hospitalizovan.\nZbog nesreće, Altmajer, inače blizak saradnik nemačke kancelarke Angele Merkel, neće u sredu prisustvovati sednici savezne vlade u Berlinu.\nNemačka kancelara Angela Merkel će posle podne posetiti „Digitalni samit“, koji, prema najavi Ministarstva privrede, predstavlja centralnu platformu za saradnju politike, ekonomije, nauke i društva u cilju oblikovanja digitalnih promena.\nAltmajer je na tom skupu trebalo da predstavi planove njegovog ministarstva u vezi evropske „klaud mreže“.\nProjekat „Gaia X“ treba od proleća da se pokrene i Evropu zaštiti od preteće zavisnosti od ponuđača iz Kine i SAD.\nMinistri u nemačkoj vladi poželeli su Altmajeru brz oporavak, pre svih ministar za evropske poslove Mihael Rot.


Vučić povodom godišnjice bombardovanja: Obaveza Srbije je da oprosti, ali da nikada ne zaboravi - infoBirač\nPosao i obaveza Srbije je da oprosti, ali je i obaveza da nikada ne zaboravi i zato ćemo gajiti kulturu sećanja, nećemo se stideti žrtava, već ponositi onim što je Srbija činila da sačuva svoju slobodu, svoja ognjišta i zemlju, rekao je predsednik Srbije Aleksandar Vučić povodom sutrašnje 22. godišnjice početka NATO agresije, prenio je RTS.\nVučić je, na pitanje novinara ruske agencije Tas, koliko dubok trag ostavlja NATO bombarodvanje u sudbini srpskog naroda i koliko godina treba da se on prevaziđe, rekao da će Srbija sutra obeležiti još jednu godišnjicu od početka NATO agresije, uz konstataciju da, kako kaže, izgovara pravu reč – “agresija” i da to ne naziva kampanjama, operacijama, intervencijom, kao neki pre.\n“Nas interesuje istina i za nas su životi male Sanje i drugih važniji od onoga što će reći iz zapadnih ambasada”, rekao je on.\n“Imaćemo prigodan program gde ćemo se sećati naše poginule dece, civila, vojnika, ali i policajaca koji su bili krivi samo što su čuvali zemlju i branili njene granice”, poručio je on.\n“Mislim da u istorijskom smislu postoji vrlo malo neodumica oko napada na tadašnju SRJ. Mislim da su sve ocene koje dajemo srazmerne, odnosno izbor naših reči i tekstova upravo srazmeran zločinu koji se nad našim narodnom i zemljom provodio”, zaključio je on.\nZvornički ugostitelji protestovali zbog novih mjera


Objavljeno 03.08.2018. u 15h\nPočev od 1. maja kada je počela primena novog Zakona o transfuzijskoj medicini, akcije dobrovoljnog davanja krvi organizuje Crveni krst Zrenjanina u partnerstvu sa Zavodom za transfuziju krvi Vojvodine.\nMotivacija građana za dobrovoljno davanje krvi je jedno od najvažnijih javnih ovlašćenja poverenih Crvenom krstu. Zadatak Crvenog krsta Zrenjanin je da vrši promociju dobrovoljnog, anonimnog, nenagrađenog davalaštva krvi, da motiviše i zadrži davaoce krvi i organizuje ove humane akcije, prilagođavajući se novom konceptu organizacije transfuziološke službe kada je reč o broju, terminima akcija i novom modelu rada.\nPrema rečima sekretarke Crvenog krsta Zrenjanin, Aleksandre Tanasijević, veliki broj volontera je uključen u realizaciju ovog značajnog, obimnog i izuzetno odgovornog posla.\n-Predan rad zaposlenih i volontera omogućava održavanje kontinuiranih akcija dobrovoljnog davanja krvi s obzirom na izmenjene okolnosti u kojim davaoci nemaju mogućnost da daju krv u bilo kom trenutku vać samo na unapred definisanim organizovanim akcijama. Zahvaljujući tome na dosadašnjih deset akcija, prikupljeno je 511 jedinica krvi, odnosno 230 litara ove dragocene tečnosti – rekla je Tanasijević.\nPodsticanjem redovnih davalaca krvi da daju krv na organizovanim akcijama Crvenog krsta, iskazana je briga o bolesnim i povređenim građanima kojima su obezbeđeni uslovi za lečenje u vidu dovoljnih količina rezervi krvi, i derivata od krvi za sve pacijente kojima je transfuzija krvi medicinski indikovana u zrenjaninskim zdravstvenim ustanovama.\nCrveni krst Zrenjanina uputio je i javnu zahvalnost svim pojedincima koji su do sada darovali ovu dragocenu tečnost, firmama, ustanovama, institucijama, sportskim klubovima koji su se odazvali njihovom pozivu i učestvovali u organizovanim akcijama dobrovoljnog davanja krvi.\nVeliku zahvalnost, kažu, duguju i volonterima Crvenog krsta, na čelu sa dr Jasminom Vujanov, predsednicom Komisije za dobrovoljno davalaštvo krvi Crvenog krsta Zrenjanin, za predano obavljanje ovog humanog posla.\nAKCIJE DOBROVOLJNOG DAVANJA KRVI 17. I 30. AVGUSTA U PROSTORIJAMA CRVENOG KRSTA ZRENJANIN\n-Pozivamo građane koji do sada nisu dali krv, da se pridruže našoj porodici najhumanijih ljudi i da postanu dobrovoljni davaoci ukoliko imaju između 18 i 65 godina, preko 50 kilograma telesne mase i sreću da su zdravi i da mogu nekome da pomognu – poručili su na kraju iz Crvenog krsta Zrenjanin.\nTagovi:crveni krst zrenjanin, dobrovoljno davanje krvi, dragocena tecnost, Vesti Zrenjanin, zavod za transfuziju, zrenjanin


Nikolić i Vučić spremaju predlog rešenja za status Kosova – Nadlanu.com\nNikolić i Vučić spremaju predlog rešenja za status Kosova\nObjavljeno 26. dec 2014. / 08:53:20\nPošto postoje naznake da bi Brisel mogao da ubrza pitanje rešavanja statusa Kosova, srpska vlast je rešila da sama ponudi rešenje i neka razmišljanja već je i iznela u međunarodnim krugovima.\nProcena državnog vrha je da bi bez ove "ofanzive" Beograda, svakim odlaskom na novu rundu dijaloga u Briselu, Srbija bila na gubitku.\nPrema informacijama Novosti, ključni deo srpskog predloga odnosiće se na Zajednicu srpskih opština (SZO) na Kosovu i Metohiji.\nJer, prema diplomatskim signalima, namera Zapada je da nadležnosti ZSO praktično obesmisle i svedu na "olovke i podmetače za čaše", dok Beograd ZSO vidi kao najvažniji stub Briselskog sporazuma i opstanka Srba na Kosovu i Metohiji.\nSrž problema je u tome što je Evropska unija na stanovištu da ZSO treba da se formira u skladu sa prištinskim zakonima, a to bi zajednicu učinilo "ljušturom" bez\novlašćenja na osnovu kojih bi Srbi na Kosou i Metohiji mogli da donose odluke od važnosti za njihov život.\nTakođe, Srbija će u novu tešku diplomatsku bitku koja bi mogla politički da obeleži iduću godinu, ući sa čvrstom namerom da odbrani i ustavne odredbe koje se odnose na Kosoo i Metohiju, najavljuju Novosti.\nPlan za Kosovo i Metohiju predstavljaće, naime, "crvenu liniju" ispod koje ne sme da se ide, a ponuđene opcije moći da se podvedu pod suštinsku autonomiju koju srpski ustav već predviđa.\nBeograd očekuje da će mnoge stvari biti jasnije posle već zakazanog briselskog sastanka na visokom nivou, na koji su pozvani Aleksandar Vučić i Isa Mustafa, ali i posle otvaranja 35. pregovaračkog poglavlja, u kojem će se definisati uslovi koji se tiču Kosova i Metohije i koji čekaju Srbiju na putu evrointegracija.


VojvodinaCafe - Reprogram duga za struju do novembra\nReprogram duga za struju do novembra\nVest objavljena: 19.08.2013 13:36\nKompanija Elektrovojvodina podsetila je danas da dužnici mogu da potpišu sporazum o reprogramiranju duga za struju, a rok je 30. novembar. Direktor Elektrovojvodine Srđan Kružević rekao je na konferenciji za novinare da je predviđeno da se dugovi reprogramiraju na 12 do 120 rata, a uslov za potpisivanje sporazuma je plaćeni račun za jul. Svi oni koji su tuženi, koji imaju dugove ili su već ušli u proces reprogramiranja, imaju prava da potpišu novi reprogram koji nudi i otpis dugova od 15 do 40 odsto.\n"Svi koji se odluče da dug plate u celosti, moći će da ostvare otpust duga od 40 odsto, oni koji dug plaćaju u 60 mesečnih rata ostvaruju otpust od 40 odsto, a ostali koji će dugove izmiriti na 120 rata ne mogu ostvariti otpust", rekao je Kružević.\nNaplata električne energije u Vojvodini je, kako je dodao, najbolja u Srbiji, ali potraživanja Elektrovojvodine ipak iznose oko šest milijardi dinara.\nElektrovojvodina od jula ne naplaćuje električnu energiju jer je time počelo da se bavi novoosnovano preduzeće EPS Snabdevanje, a Elektrovojvodina uslužno radi poslove distribucije struje u Vojvodini.\nKonfuziju kod korisnika izazvala su dva računa koja je Elektrovojvodina poslala tokom jula, od kojih je jedan obaveštenje o promenama sistema naplate, a drugi je račun za struju.\nPredstavnici Elektrovojvodine su naglasili da je rok za plaćanje računa za električnu energiju od sada 25. u mesecu, a ne 20. kako je to do sada bilo.


TRAMP NEGATIVAN NA TESTU Predsednik SAD već nekoliko dana nema koronu\nAmerički predsednik Donald Tramp bio je negativan na testu za korona virus, objavio je lekar Bele kuće, malo pre početka predizbornog skupa u Sanfordu na Floridi.\nPredsednik je negatiavn "nekoliko dana zaredom", rekao je dr. Šon Konli u izjavi koju je novinarima saopštila portparolka Bele kuće Kajli Mekeni, preneo je "RT".\nTo implicira da je prvi negativni test uradio tokom vikenda.\nTramp je bio pozitivan na Kovid-19 1. oktobra, dva dana nakon predsedničke debate u Ohaju. Sledećeg dana otišao je na lečenje u Nacionalni medicinski centar Volter Rid u blizini Vašingtona. Tu je proveo tri dana, ali se prošlog ponedeljka vratio u Belu kuću i nastavio da radi.\nKOVID RIJALITI Nedelja u kojoj su ljudi u belim mantilima konačno došli po Trampa: Nakon dijagnoze predsednika SAD usledio je ŠOK ZA ŠOKOM\nTramp će danas posetiti Floridu, jednu od ključnih država za pobedu na predsedničkim izborima, u utorak će biti u Pensilvaniji, a u sredu u Ajovi, gde će održati govore pred svojim pristalicama.\nSkup na Floridi prvi je Trampov zvanični nastup u kampanji otkako mu je dijagnostikovan novi virus. Prva dama SAD Melanija Tramp, koja je takođe imala pozitivan test, boravila je u rezidenciji Bele kuće i takođe se oporavlja od blagih simptoma.\nTramp će se ubuduće svakodnevno testirati\nTramp sad NEGIRA da je umanjio ozbiljnost korona virusa\nDONALD TRAMP POZITIVAN NA KORONU Predsednik SAD i njegova supruga U KARANTINU


CM: Dok Vučić obilazi podrum vina sa Makronom, KOSOVO ODLAZI\nDok Vučić obilazi podrum vina sa Makronom, KOSOVO ODLAZI\nPredsednik Makron me vodio u vinski podrum Jelisejske palate, što mislim da ne samo niko sa Balkana već i iz Evrope nije imao priliku da vidi - rekao je tokom jučerašnje posete Francuskoj predsednik Srbije Aleksandar Vučić, dok su istog dana Kosovo i Izrael uspostavili diplomatske odnose, dogovorene još u septembru u Vašingtonu.\n- Srećan sam što predsednik Makron razume potrebu Srbije, težinu pozicije Srbije, nadam se i verujem da mnogo toga možemo zajedno da uradimo. Mislim da smo pokazali neverovatnu srdačnost, doživeo sam stvari koje nisam ni sanjao. Najviše smo govorili o odnosima Beograda i Prištine Istovremeno smo to povezivali sa evropskim putem Srbije, verujem da ćemo imati podršku Francuske na evropskom putu - rekao je Vučić.\nSa druge strane, juče su ministar spoljnih poslova Izraela Gabriel Aškenazi, koji je odobrio "zvaničan zahtev Kosova da otvori ambasadu u Jerusalimu" i njegova koleginica sa Kosova Meliza Haradinaj Stubla potpisali zajedničku deklaraciju o uspostavljanju odnosa. Podsetimo, ovo je nastavak dogovora postignutih u Vašingtonu 4. septembra, kada je Izrael priznao Kosovo, što je tada potvrdio i ambasador Izraela u Srbiji Jahen Vilan.\nPolitički analitičar Cvijetin Milivojević kaže za Direktno.rs da je Pariz zapravo "Tadićev Bukurešt".\n- Bivši predsednik je neposredno nakon priznanja Kosova 2008. godine kada je bio zakazan jedan svenarodni, građanski miting protiv toga, a on je kao predsednik Srbije, i tada je njegova stranka bila član koalicione Vlade sa Koštunicom, bio jedan od pozivara za taj skup, se iste večeri sklonio u Bukurešt. Tako se sada i Vučić, na dan kada je Izrael priznavao Kosovo, a on je znao da će to biti juče, sklonio u Pariz. Upravo on koji stalno potencira na tome kako je Tadić pobegao na dan priznanja Kosova, on je učinio isto to - rekao je Milivojević, i dodao:\n- Drugi deo priče je sledeći: malopre sam gledao šta piše u Ustavu Srbije, predsednik Republike niti bilo koji građanin Srbije ne može ni da pregovara a kamoli da donosi odluke koje direktno ili indirektno mogu voditi ka urušavanju teritorijalnog integriteta i državno-pravnog suvereniteta Srbije. Nijedan građanin, pa ni predsednik. On je 4. septembra, isključivo i jedino zarad pokušaja da pomogne bivšem američkom predsedniku Donaldu Trampu pristao da se igra sa državno-pravnim suverenitetom i teritorijalnim integritetom Srbije, potpisao ugovor. Na njemu nema potpisa Trampovog, Amerikanci i Tramp su se ogradili, dakle, taj sporazum ni na šta ne obavezuje Amerikance, ali Srbiju obavezuje na sve. Ima u tom sporazumu ekonomski dobrih stvari, ali nažalost, uslov da bi ostalih 15 tačaka funkcionisalo jeste da se potpiše i ta 16. tačka, u kojoj se Vučić obavezuje da će diplomatsko-konzularno predstavništvo Srbije iz Tel Aviva prebaciti u Jerusalim - kaže Milivojević.\nOn napominje da su isto to su potpisali Albanci, predstavnici kosovske strane, s tim što se kod njih ide korak dalje - za to što će ambasadu koju nisu ni imali otvoriti u Jerusalimu, za to su dobili nešto krupno - priznanje od strane Izraela.\n- Vučić je time direktno i indirektno pozvao Izrael, koji je 12 godina odbijao da prizna Kosovo i plus nagradio Izrael, time što je obećao prebacivanje naše ambasade. To normalan čovek ne bi potpisao - rekao je Milivojević. (www.direktno.rs, Milka Radović, 2.2.2021)\nОбјавио cvijetin у 10:27


Vesti iz BCBP, Zašto suđenja dugo traju: perspektiva iz Knjaževca\nVaša lokacija / Beogradski centar za bezbednosnu politiku / Aktivnosti / Vesti iz BCBP / Zašto suđenja dugo traju: perspektiva iz ... /\nOdgovori na pitanja građana o trajanju i toku suđenja, kao i radu suda u Knjaževcu bili su u fokusu tematskih otvorenih vrata održanih 7. oktobra 2019. u Osnovnom sudu u Knjaževcu.\nIstraživač BCBP i moderator skupa Saša Đorđević podelio je sa učesnicima rezultate istraživanja iz 2014. godine u kome su sudije, tužioci i advokati odgovorili na pitanje zašto suđenja dugo traju.\n„Skoro 90% tužilaca kaže da je to zbog opstrukcije stranaka u postupku, što misli i 79% anketiranih sudija. Advokati imaju drugačiju sliku - 74% advokata misli da je to zbog greške suda ili sudskog osoblja,“ istakao je Đorđević.\nSlobodan Stamenković, sudija Osnovnog suda u Knjaževcu, naveo je da na dužinu trajanja postupka utiče mnoštvo faktora poput vrste spora, složenosti postupka, broja stranaka u sporu, tužbenog zahteva, izvođenja dokaza, ali i saradnje sa drugim relevantnim državnim organima poput policije i Pošte. Stamenković je skrenuo pažnju da nove sudije često dobijaju stotine predmeta u prvim danima otkako počnu da rade, a da Visoki savet sudstva ne popunjava automatski upražnjena mesta.\nNedovoljan broj sudija država uvek pravda nedostatkom novčanih sredstava za plate sudijama, ali često plaća visoke naknade kada izgubi sporove o povredi prava na suđenje u razumnom roku, Stamenković je istakao. Zaključio je da taj novac može da se iskoristiti za zapošljavanje novih sudija koje bi se sistemski bavile smanjivanjem broja starih predmeta.\nGoran Sandić iz Beogradskog centra za ljudska prava je približio ulogu organizacija civilnog društva za zaštitu prava građana. Izdvojio je dva oblika pomoći koje organizacije civilnog društva preduzimaju: besplatnu pravnu pomoć i istraživački rad. Besplatna pravna pomoć je od velikog značaja za građane koji ne poznaju ili nedovoljno poznaju svoja prava i treba im profesionalna pomoć. Kroz istraživanja, organizacije civilnog društva analiziraju rad pravosuđa i upućuju preporuke za efikasniju zaštitu prava građana, naglasio je Sandić.\nMirjana Pavlović, vršilac funkcije predsednika Osnovnog suda u Knjaževcu, osvrnula se na dugu tradiciju suda u Knjaževcu, koja datira od 1808. godine. Pavlović je naglasila da je u vremenu postojanja opštinskog suda on imao 9 sudija i preko 50 zaposlenih u sudskom osoblju, ali je broj sudija i sudskog osoblja prethodnih godina drastično smanjen. Istovremeno, broj predmeta je ostao isti, ili se čak i povećavao.\nI pored nedovoljnog broja sudija i sudskog osoblja, sud u Knjaževcu postiže odlične rezultate, zbog čega je u oktobru 2018. godine dobio priznanje od strane Vrhovnog kasacionog suda za doprinos unapređenju efikasnosti i kvaliteta sudskog sistema Republike Srbije. Pavlović je istakla da svakog četvrtka prima stranke, a pored toga postoje i oglasna tabla kao i Internet prezentacija suda. Na kraju, sudija Pavlović je pozvala građane i ostale sudije da češće koriste medijaciju za rešavanje sporova.\nPovezane teme:pravosuđe, građani, Saša Đorđević, Otvorena vrata pravosuđa


KARDELJEV UNUK, ZASTUPNIK NEZAVISNOG KOSOVA: Evo ko je Slovenac koji je u Evropskom parlamentu progurao amandman o SREBRENICI (FOTO) | DNEVNE\nKARDELJEV UNUK, ZASTUPNIK NEZAVISNOG KOSOVA: Evo ko je Slovenac koji je u Evropskom parlamentu progurao amandman o SREBRENICI (FOTO)\n“Priznavanje genocida u Srebrenici osnovni je korak na putu Srbije ka pristupanju Evropskoj uniji”, navodi se u amandmanu koji su juče poslanici Evropskog parlamenta usvojili u okviru rasprave o Izveštaju o napretku Srbije.\nZa to je mahom zaslužan slovenački zastupnik Igor Šoltes, čije ime je tako dospelo u žižu, pre svega srpske javnosti.\nKo je Igor Šoltes za koga smo već više puta čuli u kontekstu pitanja Kosova i integracija Srbije u Evropsku uniju?\n“Unuk Edvarda Kardelja hoće u Parlament”\nSrpski mediji su o njemu pisali još 2014. godine povodom njegovog odustajanja od ulaska u slovenačku Vladu kao ministra zdravlja, a ubrzo nakon toga izrazio je želju da se priključi Evropskom parlamentu. Tada su se u medijima pojavljivali naslovi: “Unuk Edvarda Kardelja želi u Evropski parlament”.\nIgor Šoltes bio je dugogodišnji slovenački vrhovni revizor i lider Udruženja “Verujem”. Ipak, široj javnosti je u to vreme bio poznat kao unuk nekadašnjeg jugoslovenskog političara Edvarda Kardelja, jednog od najistaknutijih rukovodilaca jugoslovenskog revolucionarnog pokreta i narodnog heroja Jugoslavije.\nNjegovo Udruženje, koje je bilo sklonije idejama desnice, te je godine prikupilo 3.500 potpisa koji su njemu omogućili samostalan nastup na izborima za Evropski parlament.\nPotom je 2015. godine kada je već bio član Evropskog parlamenta, Šoltes komentarisao odnos Srbije i Rusije u svetlu vojne vežbe koja je održana u Beogradu, a koju je Šoltes tada nazvao “potencijalnom provokacijom”.\nViše puta smo videli u praksi da se mogu u nekim situacijama razumeti kao provokacija. Pošto sam se dugo bavio kontrolom javnih finansija, vojne vežbe razumem i kao veliki izdatak za budžet, što u vreme ekonomske krize možda nije najefikasnije potrošen javni novac – rekao je tadašnji poslanik EP.\nDolazak na mesto izvestioca za Kosovo\nNa mesto Urlike Lunaček 2017. godine dolazi Šoltes i tako postaje novi izvestilac Evropskog parlamenta za Kosovo. Tada, u svom intervjuu za portal arbresh.info on je progovorio o najvećim izazovima koji mu predstoje u njegovom radu.\n– Najveći izazov biće mi nepriznavanje Kosova od strane pet članica Evropske Unije – istakao je Šoltes tada i dodao da je većina članica EU priznala prethodnih godina nezavisnost Kosova, ali ima i onih koje su ostale dosledne svom stavu da to ne učine. Zaključio je da su pored Španije to još Grčka, Rumunija, Slovačka i Kipar.\nU martu ove godine Šoltes je komentarišući hapšenje predsednika vladine kancelarije za KiM Marka Đurića u Kosovskoj Mitrovici rekao da nije zadovoljan tim postupkom te da “nasilje nije pravi odgovor” te da se “dijalog tako otežava”. Pre nekoliko dana Šoltes je i objasnio kako stvari stoje u vezi sa viznom liberalizacijom za Kosovo.\n– Svi očekujemo da države EU sada odluče i iskreno se nadam da su svesne važnosti ovog pitanja. Nadam se da neće biti nikakvog revolta ili drugih formi destabilizacije u regionu jer bi to bio veliki korak unazad za sve nas – rekao je Šoltes za prištinski Zeri, nakon što su pojedini predstavnici privremenih prištinskih vlasti izjavili da dijalog sa Beogradom treba usloviti viznom liberalizacijom.List je naveo da je Šoltes naglasio da je kašnjenje ratifikacije demarkacije granice sa Crnom Gorom, tokom tri godine, produžilo liberalizaciju viznog režima za Kosovo.\nKoji amandmani su usvojeni\nIpak, hladan tuš došao je juče, nakon što je usvojen amandman o “priznavanju genocida u Srebrenici kao koraka na putu Srbije ka pristupanju EU”.\n“Genocid” u Srebrenici\n– Parlament žali zbog ponovljenog poricanja genocida u Srebrenici od strane nekih srpkih zvaničnika; podseća ih da je puna saradnja sa Međunarodnim krivičnim tribunalom za bivšu Jugoslaviju, i mehanizmom koji ga je nasledio, takođe uključuje puno prihvatanje i primenu njegovih presuda i odluka; naglašava da je priznavanje genocida u Srebrenici osnovni korak na putu Srbije ka pristupanju EU – piše u amandmanu Igora Šoltesa ispred parlamentarne grupe Zelenih, prenosi N1.\nTreba napomenuti da rezolucija nema obavezujući karakter, te da ona služi kao smernica zemljama koje se nalaze na putu evrointegracija kao i zemljama članicama EU.\nSEVIĆKA POBESNELA: Darko Lazić izašao iz bolnice, ali još nije video ćerkicu – umešani advokati\nReakcija na ovaj amandman, koji je praktično postao deo Rezolucije EP, još uvek nema.\nSloboda medija i slučaj Savamale\nPored ovog Evroparlametarci su usvojili dokument u kome se ocenjuje da je Srbija ostvarila napredak, u prvom redu kad je reč o ekonomskim reformama. Međutim, ono što se navodi kao stvar na kojoj je neophodno ozbiljno raditi i gde se očekuju konkretni rezultati su reformama pravosuđa, borba protiv korupcije i sloboda medija.\n– Primećuje se izvestan napredak u slučaju nezakonitog uništavanja privatne svojine i lišavanja slobode kretanja u beogradskoj četvrti Savamala u aprilu 2016. godine – piše između ostalog, dok se državni organi pozivaju da reše taj slučaj i privedu počinioce. Ovaj slučaj je u Evropski parlament prvenstveno Šoltes potegnuo.\nMinihidroelektrane na Staroj planini\nU rezoluciji se spominje i gradnja hidroelektrana na Staroj planini. U jednom od takođe usvojenih amandmana, srpska vlada se poziva da “usvoji neophodne mere očuvanja zaštićenih oblasti, naročito uzimajući u obzir razvoj hidroelektrana u osetljivim područjima kao što je Nacionalni park Stara planina”.\n“Morate da znate da vas ne zovemo na besplatan ručak”\nŠoltes nije prvi slovenački poslanik u Evropskom parlamentu koji je govorio o različitim problemima u Srbiji. Isto tako “borbeno” govorio je i Ivo Vajgl, predstavnik grupe Liberala i demokrata.\n– Srpske vlasti moraju da znaju da ih mi ne pozivamo na besplatni ručak, već da moraju da se usklade sa standardima i vrednostima EU – naglasio je Vajgl i poručio da ima mnogo oblasti gde se to usklađivanje ne dešava.\n(Dnevne.rs /Izvor: N. Govoruša, Blic)


Koje zemlje su uvele povlastice za vakcinisane i kakve?! – Naši u svetu\nObjavljeno 02/05/21 u 14:30\nPandemija korona virusa traje više od godinu dana, a tek sa pojavom vakcine pojavila se nada će se život vratiti u normalu jednog dana. Iako još nijedna zemlja nije uspela da vakcinište celokupno stanovništvo, u pojedinim državama sada se već polako govori o tome kakve povlastice bi mogli da dobiju građani koji su primili obe doze vakcina, prenosi “Nova.rs”.\nMađarska je najavila da će do sredine ove nedelje vakcinisati 40 odsto stanovništva i sve više i više otvoriti ekonomiju, a od sledeće nedelje vlasnici vakcinacionih sertifikata mogu da idu u hotele, restorane u zatvorenom, bioskope, teretane, sportske događaje, banje i ostala mesta, izjavio je premijer Viktor Orban.\n„Sa četiri miliona vakcinisanih, otvorićemo veliki broj delatnosti za one koji imaju vakcinacione kartice“, rekao je Orban.\nBroj hospitalizovanih i broj pacijenata na respiratorima je pao, s obzirom da Mađarska prolazi kroz jedan od najbržih vakcinacionih programa u EU. Mađarska koristi zapadne, ali i kineske i ruske vakcine, zbog čega je bila na meti kritika, jer te vakcine još nisu dobile odobrenje Evropske unije. Orban kaže da ga brojke opravdavaju.\nU dokumentu u koji je imao uvid javni servis ARD, predviđeno je da vakcinisani i oni koji su preboleli Kovid-19, budu izuzeti od ograničenja koja nameće Zakonu o zaštiti od infekcija, te da im se olakša svakodnevni život, prenosi DW.\nNemački ministar zdravlja Jens Špan, koji je ovu mogućnost najavio još pre nekoliko nedelja, rekao je da se u raspravama unutar vlade pominjalo ukidanje mera samoizolacije za one koji su vakcinisani, a koji su bili u kontaktu sa zaraženom osobom ili za one koji se vraćaju iz inostranstva. Olakšanja bi moglo biti i tamo gde se traži negativni korona-test, poput odlaska kod frizera, odlaska u kupovinu ili u ugostiteljske objekate – kada budu ponovno otvoreni.\nMeđutim ministar privrede Peter Altmajer kaže da to moglo bi da potraje.\n„Trenutno je oko 20 posto građana primilo prvu vakcinu. Ne verujem da bi olakšanja moglo biti pre juna ili jula“, rekao je Altmajer u subotu.\nNa vanrednom zasedanju, Nacionalno veće austrijskog saveznog parlamenta trebalo bi u ponedeljak da donese odredbu kojom bi svima koji su primili prvu dozu vakcine protiv koronavirusa ili su u potpunosti vakcinisani bile omogućene povlastice. Reč je o otvaranju restorana, kafića i ostalih ugostiteljskih objekata, hotela i prenoćišta te kulturnih i sportskih priredbi.\nKao „ulaznicu“ za navedene objekte i događaje, kao i za odlazak kod frizera i korišćenje drugih uslužnih delatnosti iz oblasti nege, do sada je bilo obavezno pokazati negativni test na koronavirus. Sada bi to moglo da se promeni i vakcinisane osobe bi mogle da budu izuzete od te obaveze.\nIzuzetak od obaveznog testiranja, kako stoji u predlogu, važio bi za vakcinisane sa prvom dozom vakcine nakon 22 dana od prijema vakcine, te za u potpunosti vakcinisane osobe šest meseci nakon što su primile drugu dozu vakcine. Takođe se navodi da se vremenska ograničenja vezana uz trajanje zaštite od vakcine mogu menjati zavisno od rezultata naučnih istraživanja.\nDodaje se kako bi sledeća „olakšica“ za vakcinisane mogla bi da bude oslobađanje obaveznog predočavanja negativnog testa kao i samoizolacije nakon povratka iz inostranstva.\nTokom većeg dela prošle godine građanima SAD je savetovano da nose maske na otvorenom ako su međusobno udaljeni manje od dva metara, ali Američki Centar za kontrolu i prevenciju bolesti (CDC) objavio je nove smernice. U uputstvu CDC-a se navodi da ljudi koji su potpuno vakcinisani ne moraju da nose maske tokom aktivnosti na otvorenom prostoru kada su sami ili sa članovima svog domaćinstva. Takođe mogu da idu bez maske i na manja okupljanja na otvorenom sa potpuno vakcinisanim ljudima.\nNakon uspešno sprovedene imunizacije, Izraleci više ne moraju da nose zaštitne maske na otvorenom. U zatvorenim prostorima gde se dolazi u kontakt s osobama van domaćinstva, potrebno je nositi masku, ali stručnjaci misle da bi za mesec dana ta obaveza mogla biti ukinuta.


Neurohirurzi i inženjeri koji rade za NASU nisu ništa pametniji od nas “običnih” ljudi, tvrdi studija – Mreža za izgradnju mira\nNeurohirurzi i inženjeri koji rade za NASU nisu ništa pametniji od nas “običnih” ljudi, tvrdi studija\nSkoro svi smo kao deca na pitanje “šta želiš da budeš kad porasteš?” odgovarali sa naučnik, doktor ili bilo koje drugo zanimanje od koga smo odavno odustali. Jednostavno smo se predali jer smo predpostavili da sve te trojke u školi verovatno znače da nismo predodređeni da šaljemo rakete u svemir.\nIpak ovakvo razmišljanje bi moglo da bude stvar prošlosti jer je jedno britansko istraživanje pokazalo da neurolozi i naučnici nisu mnogo pametniji od običnog čoveka. Ispitano je 329 vazduhoplovnih inžinjera od kojih većina radi za NASA i 72 neurologa su učestvovali u studiji koja je testirala njihovo mentalno stanje. Cilj testiranja je bio da se konačno reši misterija koja profesija ima pametnije ljude a i da se proveri da li je mišljenje javnosti oko njihovog intelekta utemeljeno u realnosti. OperacijaFoto: Shutterstock\nPretpostavka je da će u budućnosti ove oblasti doživeti krizu prouzrokovanu nedostatkom radnika, pa na sve načine pokušavaju da ohrabre mlade da se upuste u ove profesije koje su stereotipično rezervisane za genijalce.\nProfesionalci iz obe sfere su testirani standardnim testom inteligencije koji je napravljen na Imperijskom koledžu u Velikoj Britaniji. On se fokusira na polja kao što su radna memorija, pažnja i obrada emocija, i učesnici su ispitavani o njihovim godinama, polu i iskustvu u profesiji kojom se bave. Rezultati su upoređeni između dve grupe, ali takođe i sa 18.000 rezultata prethodno testiranih građana. RaketaFoto: Shutterstock\nNeurohirurzi su postigli zapaženo bolje rezultate od inžinjera po pitanju rešavanja semantičnih zadataka, kao što su definisanje retkih reči. Međutim, kada je u pitanju pažnja i mentalna manipulacija, poput rotiranja slike predmeta u glavi, inžinjeri su se pokazali znatno bolje rezultate. Kada se ovo testiranje uporedi sa prethodnim gde su učestvovali obični ljudi, vazduhoplovni inžinjeri se praktično ni u kojoj oblasti ne ističu. Ipak neurolozi su pokazali znatno veću brzinu pri rešavanju zadataka ali im je dosta duže trebalo da se prisete informacija. NeurohirurgFoto: Shutterstock\nIstraživači su izneli predpostavku da ovakvi rezultati možda potiču iz prirode profesije koja zahteva dosta brze odluke, a može biti i rezultat treninga kojim su neurohirurzi podvrgnuti kako bi upravo stekli potrebnu brzinu.\nOvo istraživanje potencijalno može i da uzdrma postolje na kom visoko stoje ove dve profesije. Budućnost i problemi koji nas isčekuju će nas naterati da se odreknemo prestiža koji nosi neka profesija, kako bi se ona činila dostižnija u glavi mladog čoveka. Profesionalna orijentacija postaje sve veći fokus obrazovnog sistema, čak i u Srbiji, pa je moguće da poput programera, vidimo ogroman broj mladih naučnika i hirurga.


Vreme 1584 - Predsednik Srbije i sport: Sve, sve, ali fudbal\nVučićev šut na gol simbol je jedne dugogodišnje veze i odanosti koja je dečaka iz blokova vinula sa betona do najlepših stadiona u svetu, ne kao igrača ili vođu navijača, već kao posrednog vlasnika fudbala u Srbiji, kome to služi kada želi da se opusti i prepusti nečemu što mu istinski znači\nSnimak je obišao svet. Dobro, možda ne svet, ali region sigurno. Predsednik Srbije Aleksandar Vučić, na travi lokalnog fudbalskog kluba, izvodi "penal", kazneni udarac sa 11 metara. Na golu je dečak obučen kao golman, Vučić hvata zalet i snažnim udarcem desnom nogom šalje loptu u mrežu, dok golman sa gol-linije pogledom prati njen let.\nNe znamo da li je ovaj snimak došao i do Petera Handkea, nemačkog pisca i nobelovca, autora knjige Golmanov strah od penala koji je par dana posle toga bio u poseti Srbiji i video se sa Vučićem. Ali na tom snimku onaj golman shvata da je reč o protokolu, i jedino što je još mogao da uradi jeste da se baci za loptom, što bi ulepšalo scenu.\nTako nas je Vučić podsetio da je on zapravo "ljubitelj fudbala", što se znalo od trenutka kada je ušao u politiku i hvalio se kako se kao mladi huligan tukao na utakmicama i pre i posle njih, bilo u Beogradu, bilo u drugim mestima u kojima je igrala Crvena zvezda, čiji je navijač.\nO Vučićevim huliganskim danima ima mnogo njegovih svedočenja i pravdanja, i vrlo malo ili skoro nimalo priča nekog od "ortaka" sa tribine, koji bi potvrdili da se on zaista u mladosti nije bojao nikoga i da mu tuče nisu bile strane. Postoje urbane legende, kao ona po kojoj je ogovarao nekog poznatog navijača Partizana koji ga je potom prebio pre nekog derbija, a postoje i svedočenja "iz bloka" gde je odrastao da su braća Vučić oduvek bili na terenčetu, da su imali nove dobre lopte za fudbal i da im je mora bio neki Makedonac koji ih je maltretirao i oduzimao im loptu. Onda bi njihov tata, koga su zvali Đelo Bosanac, išao da sa roditeljima Makedonca ispravlja "krive Drine" i tražio je da njihov sin ne maltretira njegove sinove.\nDakle, predsednik ima tradiciju u fudbalu, daleko dužu nego onu u politici koja ga je proslavila i uvela u istoriju, pa se i pored važnih političkih tema uvek držao i sporta i fudbala: od poseta utakmicama Crvene zvezde u zrelom dobu, preko diskretnog ulaska u upravu kluba po formiranju SNS-a kada je trebalo da posluži kao most ka navijačkim grupama, do preuzimanja kluba u kasnu jesen 2012. godine, kada je po povlačenju Vladana Lukića Aleksandar Vučić, tada samo prvi potpredsednik Vlade Srbije, u klub doveo svoj tim predvođen Slavišom Kokezom, u nameri da Zvezdu vrati na staze slave.\nI tada je potpisnik ovih redova pisao o tome, a jedan od zaključaka bio je da će ga, ako tu ne bude napravio uspeh, to možda koštati više od bilo kog političkog poteza. Kao što vidimo skoro deceniju kasnije, Vučić na tom polju nije promašio: Zvezda je, odnosno njena fudbalska sekcija, jedan od njegovih najvećih uspeha i pored toga što se krenulo nespretno, šeprtljavo i što je čak u jednom trenutku izgledalo da će i klub da završi u rukama nekog od šeika iz Emirata, samo da se ta fiskalna muka skine sa grbače. To se nije dogodilo, novac je stabilno pristizao "odakle treba" (što ruski sponzor, što država kao takva, što prodaja igrača, što novac iz takmičenja u Evropi), i danas je Zvezda, ako to uopšte ljude zanima, potpuno suverena na domaćem terenu i stalni učesnik takmičenja u Evropi. Zato je danas Vučiću najbolji drug Zvezdan Terzić, čovek koga je on doveo i koji je uz podršku države Zvezdu preporodio, a nekadašnji najbolji drug sa fudbala Slaviša Kokeza je isključen iz ekipe, i možda mu čak sledi hapšenje zbog privatnih, vanfudbalskih poslova.\nI u tom prelasku sa Kokeze na Terzića vidi se Vučićeva promena, kada je fudbal u pitanju. Kokeza je ono što je nekad bio: ako se skupe pare da se ode na neko gostovanje Zvezde u kvalifikacijama za Ligu Evrope, Kokeza je onaj kome se preda fudbal dok se sam bavi "važnijim stvarima", brat koji ga nikada neće izdati.\nNasuprot njemu, Terzić je osoba koja ipak zna nešto o tome kako funkcioniše fudbalski svet, koji je bio na stadionima i pre dolaska u Zvezdu, zna šta su lože i šta se u njima dogovara, zna kako funkcioniše tržište kupoprodaje igrača. I koji je, na kraju, dovođenjem Vladana Milojevića pre nekoliko godina preokrenuo put FK Crvena zvezda i uspostavio njenu dominaciju, koja će bar na domaćem terenu trajati još najmanje tri sezone.\nNeophodno je da se bude bolji od Partizana po svaku cenu, a jedna od stvari koje treba uraditi jeste da Zvezda "veže" sedam titula u prvenstvu Srbije, čime bi nadmašila rekord Partizana iz perioda vladavine Tomislava Karadžića i Dragana Đurića. Da li ovakva tvrdnja ima nekog smisla i da li TO znači da je u Srbiji sve namešteno? E, to će da utvrdi istraga koju ovih dana najavljuju i Vučić i Vulin, istraga obračuna sa "sportskom mafijom", ali je teško poverovati da bi bilo kakva istraga mogla da naruši ovaj laki kas Zvezdine konjice i želju Vučića, kao njenog najvećeg navijača, da dominacija traje još dugo.\nU tom svom "dualitetu" navijača i upravitelja, Vučić je sebe postavio unutar srpskog fudbala. Krenuo je sa tribine i došao do najskuplje lože: nikada nije krio da je navijač Zvezde, poklanjao je stranim gostima crveno-bele dresove, navijači Partizana ga direktno optužuju da je omogućio ogroman novac za FK CZ, a da je, na drugoj strani, sve uskratio Partizanu. Međutim, i Partizan je Vučića klub: tamo stoluje Milorad Vučelić, koga je ovaj direktno postavio, tu je Miloš Vazura, takođe blizak vlastima, tu je u senci dugo bio Novak Nedić, sekretar Vlade Srbije još od Vučićevog vakta. Partizan je tako kao neka Zvezda B, i taj odnos ne izgleda kao da će uskoro biti narušen.\nPartizan je poslednjih meseci dodatno "isprljan" aferom Belivuk i višemesečnim pričama o tome kako su njegovi navijači deo najstrašnijeg kriminalnog udruženja, da je sam stadion u Humskoj služio kao bunker za život mafije. Kao i do sada, lako je Vučiću da kaže da sa svim tim nema nikakve veze, ali su činjenice bolne: on je branio ranije neke članove Belivukove ekipe pričama da oni nisu nikakvi kriminalci ("Nisu nikoga ubili"), da bi skinuo teret sa svog sina Danila koji se družio sa nekima od njih. I pre toga i pre Janjičara, odnosno Principa, Vučić je imao direktne kontakte sa navijačima Partizana, o čemu su pisale novine, ali je o tome svedočio javno i Duško Vujošević, košarkaški trener.\nU najnovijoj istrazi o prisluškivanju predsednika, sam Vučić je rekao da su prisluškivani njegovi razgovori sa ljudima sa kojima je pričao o fudbalu, ali nije rekao šta konkretno o fudbalu: da li o tome ko i kako sme da skandira na stadionu, o tome kog igrača dovesti u Zvezdu, koga prodati ili kakav sastav treba da izvede bilo trener Zvezde, bilo trener reprezentacije.\nA reprezentacija je njegova slaba tačka, jer se na njoj raspao odnos sa Slavišom Kokezom, koji nije uspeo da donese radost za narod onako kako je bilo Vučiću potrebno. Najnoviji pokušaj sa Draganom Stojkovićem na čelu nacionalnog tima možda čitavu stvar preokrene, i učini i fudbalski tim Srbije takvim da se predsednik ponosi, a ne stidi.\nI nije tačno da ceo fudbal pripada Vučiću i njegovim najbližim saradnicima. Postoje klubovi kao što je Radnik iz Surdulice ili TSC iz Bačke Topole, koji pripadaju političkim i poslovnim saveznicima. Kontrola je, inače, tako dobro uspostavljena da postoji anegdota kako je Belivuku, kada je preuzeo na silu FK Dinamo iz Pančeva, sa najvišeg mesta poručeno da ne pomišlja da će brzo u Prvu ligu, jer je sve to isplanirano nekoliko sezona unapred.\nU zbiru, Vučićev šut na gol simbol je jedne dugogodišnje veze i odanosti koja je dečaka iz blokova vinula sa betona do najlepših stadiona u svetu, ne kao igrača ili vođu navijača, već kao posrednog vlasnika fudbala u Srbiji, kome to služi kada želi da se opusti i prepusti nečemu što mu istinski znači.\nBaš kao kada je, uoči jedne važne utakmice Zvezde u Evropi pre nekoliko sezona, osetio ko bi mogao da bude strelac odlučujućeg gola, pa je zamolio Terzića da nazove tog igrača.\n"Sedeo sam sa predsednikom Crvene zvezde i palo mi je na pamet da bi Vukanović mogao biti igrač odluke. Zamolio sam šefa Zvezde da nazove Vukanovića, kojem sam rekao: ‘Sine, daj gol.’ On je kazao da će dati sve od sebe, i dao je gol. Čestitam mu na tome", rekao je Vučić novinarima u avgustu 2019. godine.


eKapija | U regionu Zapadnog Balkana potpuno će biti ukinut roming 1. jula 2021. godine\nIzvor: Tanjug | Ponedeljak, 26.10.2020.| 15:46\nIlustracija (Foto: Pixabay.com/Semevent)\n- Sporazum iz Beograda je napravio veliki iskorak, a treći korak, koji će biti srednjoročnog karaktera, jeste smanjivanje rominga između ZB i EU. Pripreme za to su već pokrenute i aktivnosti će biti predstavljene za vreme narednog digitalnog samita - rekla je Bregu.\nBregu navodi da se region ZB suočava sa novim izazvoima usled pandemije kovida 19 i da je zato digitalna agenda jedna od glavnih za razvoj u novim uslovima. Naglasila je da je padnemija dramatično promenila svet koji znamo i ubrzala digitalnu transformaciju društva i da zato u fokusu treba da budu pametne politike za digitalnu revoluciju.\n- A sada sve to ide u smeru smanjenje ceni roaminga sa zemaljama EU što će takođe biti vidljivo za građane - ukazao je Viola.\nDobro je, kaže, što je Evropska komisija za vreme nemačkog predsedavanja EU predstavila plan oporavka i ocenjuje da je reč o "impresivnom paketu bez presedana". Dodaje da taj plan daje mogućnost i za izgradnju digitalne ekonomije i društva.\nDodaje da je drugi izazov da se u digitalnoj transformaciji obezbedi inkluzivnost celog društva. Kaže da je treći veliki izazov kako u procesu ubrzane digitalizacije obezbediti privatnost i bezbednost.\n- Nastavićemo da podržavamo na putu digitalne transfomracije naše partnere u svetu i regionu ZB. Na našu podršku možete uvek da računate - poručio je Op.\n- Sada je više nego ikad potrebno da radimo zajedno - poručio je Houlin.\nOd 26. do 28. oktobra putem interneta se mogu pratiti brojne sesije na temu mrežne povezanosti i povezanosti usluga, digitalnih veština, digitalne ekonomije, dok će se završni skup samita održati 2. novembra ministarskim panelom o Digitalnoj agendi za Zapadni Balkan kada se očekuje da će biti usvojen Memorandum o razumevanju o regionalnoj interoperabilnosti i uslugama poverenja u regionu ZB, kao i Memorandum o razumevanju o planu za 5G za digitalnu transformaciju na ZB.\nRegionalni sporazum o smanjenju cena rominga\nMemorandum o razumevanju o regionalnoj interoperabilnosti i uslugama poverenja u regionu ZB\nMemorandum o razumevanju o planu za 5G za digitalnu transformaciju na ZB


Traži se demonstracija regionalnog pomirenja : EU i Amerika “pritiskaju” Izetbegovića da zove Vučića u Srebrenicu ! | Kliker.info\nTraži se demonstracija regionalnog pomirenja : EU i Amerika “pritiskaju” Izetbegovića da zove Vučića u Srebrenicu !\nMeđunarodna zajednica zahtjeva od Bakira Izetbegovića, člana Predsedništva Bosne i Hercegovine, da uputi poziv premijeru Srbije Aleksandru Vučiću da dođe u Potočare 11. jula, na obilježavanje dvadeset godina od genocida u Srebrenici, saznaje Danas iz diplomatskih izvora.\nNakon izjave premijera Vučića da je spreman da dođe u Srebrenicu, ukoliko je dobrodošao, predstavnici Evropske unije i Amerike zahtjevaju od bošnjačkog predstavnika u Predsjedništvu BiH da, uprkos novonastalim okolnostima u vezi sa hapšenjem ratnog komandanta BiH Nasera Orića, pozove predsjednika Vlade Srbije na komemoraciju u Potočare.\nKako za Danas objašnjavaju diplomatski izvori, međunarodna zajednica vidi značajnu simboliku regionalne stabilnosti i pomirenja u prisustvu Aleksandra Vučića komemoraciji u Srebrenici.\n“Stav EU i Amerike je da bi odlazak premijera Srbije u Srebrenicu bio jako značajan kao demonstracija regionalnog pomirenja i normalizacije odnosa. Smatra se da bi to malo regionalnog pomirenja i saradnje moglo da se sruši, makar simbolički, nedolaskom Srbije, odnosno Aleksandra Vučića u Potočare 11. jula”, ističu sagovornici Danasa iz diplomatskih krugova.\nPrema njihovim riječima, predstavnici najznačajnijih država EU nisu zadovoljni sa odbranom Nasera Orića, pa bi Srbija u tom smislu trebalo dodatno da pokaže regionalno jedinstvo.\n“Predstavnici međunarodne zajednice su jako loše primili vijest o tome da se uslovljava obilježavanje dvadeset godina od srebreničkog genocida, ukoliko ne bude pušten Naser Orić na slobodu. U pitanju je dvadesetogodišnjica masakra, Srbija mora da se pokloni u Potočarima, a nema kapaciteta za to, vlada opšta konfuzija”, tvrde sagovornici Danasa.\nOni napominju da je hapšenje Nasera Orića uslijedilo zbog lošeg sistema potjernica, gdje, kako kažu, zemlje Balkana “tradicionalno prave haos”.\n“Hapšenje Nasera Orića je i za Srbiju problem, iz kojeg neće moći lako da izađe, osim da povuče potjernicu i zahtjev za izručenjem, što se očigledno neće dogoditi”, tvrde sagovornici iz diplomatskih krugova.\nOni, međutim, ističu da međunarodna zajednica, uprkos problemima, insistira na pojavljivanju Vučića u Srebrenici, odnosno da Bakir Izetbegović uputi poziv i izrazi dobrodošlicu. Član Predsjedništva BiH Bakir Izetbegović je nakon Vučićeve konferencije za medije kada je saopštio da je spreman da dođe u Potočare, na pitanje da li je Vučić dobrodošao u Srebrenicu, kazao da je otežavajuća okolnost novonastala situacija sa Naserom Orićem.\nOn je rekao i da su postupci Vučića dobronamjerni, ali su postupci države koju predstavlja vratili unazad odnose Srbije i BiH.\n“Ja cijenim da on ima dobru namjeru, ali postupci države Srbije koju on predstavlja su vratili godinama unatrag te odnose. Dok se Naser Orić ne oslobodi, ti odnosi će ići unazad”, smatra Izetbegović.\nIzetbegović je rekao da ne želi da nagađa o posljedicama eventualnog dolaska Vučića u Srebrenicu, te da je to striktno njegova odluka premijera Srbije.\nPodsjetimo, Organizacioni odbor za obilježavanje 20 godina od stradanja Bošnjaka u Srebrenici saopštio je da, ukoliko nekadašnji komandant Armije BiH u Srebrenici Naser Orić ne bude pušten na slobodu do 30. juna, sve planirane aktivnosti za 11. juli biće odgođene.


GRADOVI - Smederevo: Pristanište predato na upravljanje - Magazin Pressek\nSmederevo: Pristanište predato na upravljanje\nBy foto:pixabay/falco Petak, 10. novembar 2017.\nKonzorcijum koji čine privredna društva “Đerdap usluge” a.d. Kladovo i “Emporio team” doo iz Beograda dobio je na desetogodišnje upravljanje turistički pristan u Smederevu. Svečana primopredaja obavljena je juče, a Konzorcijum je dobio i Rešenje o upisu u registar lučkih i pristanišnih operatera. Time je ovaj Konzorcijum postao zvanično prvi operater koji će svoju delatnost obavljati na međunarodnom putničkom pristaništu u Smederevu narednih deset godina.\nŠlep pristan, vredan 25 miliona dinara, bio je obezbeđen još prošle godine uz pomoć Ministarstva trgovine i turizma, ali zbog usvajanja seta zakona u ovoj oblasti, od trenutka postavljanja on nije bio u funkciji. Lokalna samouprava ga je ustupila Agenciji za upravljanje lukama, koja je raspisala tender za dobijanje lučkog operatera.\nKrajem oktobra Ugovor o obavljanju lučke delatnosti u međunarodnom putničkom pristaništu u Smederevu potpisan je između Agencije za upravljanje lukama i Konzorcijuma.\nGradonačelnica Smedereva Jasna Avramović istakla je na ceremoniji primopredaje da je ovo veliki pomak za grad, koji ima mnogo turističkih potencijala, koji do sada nisu bili iskorišćeni na pravi način.\n- Ovo je trenutak da spojimo Agenciju za luke, operatera i naše javno preduzeće, sa željom da kruzeri i turistički brodovi staju kod Smedereva i tako značajno pokrenemo turizam. Grad ima šta da pokaže, imamo Vilu Obrenovića, Tvrđavu i mnogo istorijskih spomenika i znamenitosti koje mogu da budu interesantne za turiste. Uz pomoć države radimo na izmeštanju industrijskog koloseka, a želja nam je i da otvorimo Tvrđavu i da ona dođe na Uneskovu listu, kako bi mogla da se koriste značajna sredstva za njenu revitalizaciju i osmišljavanje sadržaja unutar zidina, istakla je Avramović.\nPredstavnik Agencije za upravljanje lukama Vladimir Pavlović istakao je da je u proteklom periodu Agencija kao prioritet odredila razvoj kruzinga i putničkih pristaništa na Dunavu i da su ove godine otvorena dva pristaništa u Kladovu i Smederevu.\nOn je izrazio nadu da će Smederevo iskoristiti sve potencijale koje pruža priliv novih turista, kao i mogućnosti za razvoj i zapošljavanje novih ljudi u oblasti rečnog turizma.


PAŽLJIVКOVA PRAVILA U SAOBRAĆAJU ZA PREDŠКOLCE I PRVAКE – PODGORAC.INFO\nHome/OBRAZOVANJE/PAŽLJIVКOVA PRAVILA U SAOBRAĆAJU ZA PREDŠКOLCE I PRVAКE\nPAŽLJIVКOVA PRAVILA U SAOBRAĆAJU ZA PREDŠКOLCE I PRVAКE\nOpština Osečina March 3, 2021\tOBRAZOVANJE Comments Off on PAŽLJIVКOVA PRAVILA U SAOBRAĆAJU ZA PREDŠКOLCE I PRVAКE\nU okviru programa Saveta za bezbednost saobraćaja na teritoriji opštine Osečina, predškolcima i učenicima prvog razreda podeljene su bojanke i knjige „Pažljivkova pravila u saobraćaju“.\nAutor i donator edukativno-zabavnog materijala je Agencija za bezbednost saobraćaja Republike Srbije.\nU ime lokalne samouprave edukativni materijal „Pažljivkova pravila u saobraćaju“, podelili su zamenica predsednika opštine Biljana Mićić, pomoćnica predsednika Zorica Pavlović i Veličko Marković, koordinator Saveta za bezbednost saobraćaja.\nBiljana Mićić, zamenica predsednika, je istakla značaj štampanog materijala u osposobljavanju dece da budu samostalni učesnici u saobraćaju.\nPo rečima Zorice Pavlović, pomoćnice predsednika, bezbednost u saobraćaju, predškolaca i prvaka je značajan segment društva koji zahteva saradnju porodice, škole i lokalne samouprave.\n„ Pored drugarstva, školskih obaveza i obrazovnih lekcija, najvažnija životna lekcija je bezbedno i sigurno kretanje u saobraćaju. Važno je decu osposobiti da samostalno donose odluke i budu strpljivi i samodisciplinovani u saobraćaju. Samo kroz lično iskustvo deca mogu naučiti značaj i ulogu opreznog kretanja, naročito kada idu u školu, kada su u većim grupama, ili kada voze bicikl. Pažljivko će na zabavan i razumljiv način, pomoći deci da shvate pojmove o saobraćaju. Saobraćaj je najsloženiji deo fizičke okoline i zato je važno da posvetimo ogromnu pažnju i edukativne aktivnosti kojima ćemo doprineti stvaranju bezbednog učestvovanja i ponašanja. Svi partneri u obrazovanju, porodica, škola, lokalna zajednica, su modeli ponašanja koje deca usvajaju“ , istakla je pomoćnica predsednika Zorica Pavlović.\nVeličko Marković, je istakao zahvalnost i dobru saradnju sa Agencijom za bezbednost saobraćaja, koja 7. godina za redom, Pažljivkova pravila u saobraćaju, besplatno dodeljuje svim predškolcima i prvacima.\nU narednim danima biće podeljen materijal u izdvojenim odeljenjima i OŠ „Vojvoda Mišić“ .\nMaterijal je prilagođen uzrastu i mogućnostima dece, knjiga i raspored časova za prvake, a bojanka za predškolce.\nTags pažljivko savet za bezbednost Škola\nPrevious OBELEŽEN MEĐUNARODNI DAN MATERNJEG JEZIКA\nNext GODINU KASNIJE: POOŠTRAVANJE PROTIVEPIDEMIJSKIH MERA


Sjednica Predstavničkog doma PSBiH umjesto u 10.00 počet će u 11.30 sati – Informer\nSjednica Predstavničkog doma PSBiH umjesto u 10.00 počet će u 11.30 sati\nSjednica Predstavničkog doma Parlamentarne skupštine BiH koja je trebala početi jutros u 10.00 sati, prolongirana je za 11.30.\nU međuvremenu bi trebala biti održana sjednica Komisije za pripremu izbora Vijeća ministara BiH kako bi razmotrila prijedloge za imenovanje ministara sigurnosti i odbrane te zamjenika ministra finansija i trezora u Vijeću ministara BiH.\nNaime, Centralna izborna komisija BiH i Agencija za istrage i zaštitu (SIPA) završili su potrebne provjere predloženih kandidata za ove funkcije, pa bi se potvrđivanje njihovog imenovanja trebalo naći na dnevnom redu današnje sjednice Predstavničkog doma PSBiH.\nPredsjedavajući Vijeća ministara BiH Vjekoslav Bevanda predložio je Fahrudina Radončića za ministra sigurnosti BiH, Zekerijaha Osmića za ministra odbrane BiH i Editu Đapo za zamjenicu ministra finansija i trezora BiH, nakon što su ranije sa tih pozicija smijenjeni ministri Sadik Ahmetović i Muhamed Ibrahimović te zamjenik ministra Fuad Kasumović, kadrovi SDA.\nInzko: Nadam se da će CIK do kraja provesti proces potvrđivanja rezultata\nU Sarajevu danas sjednica Vlade Federacije BiH


► Udruženje traži tužbu Srbije protiv Kfora i UNMIK-a jer 1999. nisu zaštitili\nUdruženje porodica kidnapovanih i ubijenih na Kosovu i Metohiji najavilo je danas da će od države Srbije tražiti da međunarodnim pravosudnim organima podnese tužbu protiv Kfora i UMNIK-a jer nisu zaštitili 14 žetelaca srpske nacionalnosti koji su ubijeni 1999. godine u selu Staro Gracko, kod Lipljana.\nPovodom 18. godišnjice tog ubistva i odluke Specijalnog tužilaštva u Prištini iz maja ove godine da obustavi istragu, advokat tog udruženja Dragan Palibrk je novinarima u Beogradu rekao da će Udruženje tražiti da se podnese tužba za nadoknadu materijalne i nematerijalne štete.\nNajavio je da će Udruženje od Srbije tražiti i formiranje posebnog pravnog tima koji će pomagati svedocima i oštećenima u postupcima koji će se voditi pred Specijalnim sudom za ratne zločine na Kosovu.\nOn je rekao da su UN 10. juna 1999. godine formalno preuzele vlast na Kosovu, ali "do danas, posle 18 godina, ne samo što niko nije procesuiran, već ni Srbija, kao država, nije podnela nikakvu tužbu" zbog ubistva 14 žetelaca srpske nacionalnosti 23. jula te gdine, kazao je on.\nPotpredsednik Udruženja porodica kidnapovanih i ubijenih na Kosovu i Metohiji Dragan Piljević zatražio je od države donošenje zakona o statusu porodica kidnapovanih i ubijenih civila na Kosovu i Metohiji.\nDirektor Vladine Kancelarije za Kosovo i Metohiju Marko Đurić je rekao da Srbija neće odustati od gonjenja ratnih zločinaca i da će država "najozbiljnije razmotriti" predloge Udruženja.\nĐurić je kazao da ne prihvata "sramno nečinjenje predstavnika Međunarodnih pravosudnih institucija" koji posle 18 godina od zločina ne nude Srbiji "ništa osim zatvaranja postupaka i zaturanja dokaza".\nNovoizabranom zaštitniku građana Zoranu Pašaliću Đurić je zahvalio što je prisustvovao obeležavanju 18 godina od ubistva žetelaca, i najavio razgovor s njim o stanju ljudskih prava na Kosovu.